BERPISAH DENGAN FIZA? - ADAM AF2 MINTA MASA BERI PENJELASAN

Bermulanya gosip perpisahan antara Adam AF2 dan Fiza Elite kira-kira 6 bukan lalu (Oktober 2013), ramai yang berteka-teki apakah ia gosip sahih atau sekadar cerita hangat artis yang disensasikan.

Ini kerana, baik Adam mahupun Fiza sendiri menafikan yang rumahtangga mereka bergoyang gara-gara cemburu disebabkan Fiza secara kebetulan bertemu dan berbual dengan bekas kekasihnya di sebuah stesen minyak. Bukan setakat cemburu, malah Adam turut didakwa mengungkit kisah lama hingga Fiza meninggi suara.

Teka-teki bertambah panas apabila laman sosial Adam dan Fiza sekarang tidak langsung memuatkan gambar pasangan masing-masing. Gambar Fiza tanpa Adam, gambar Adam pula tanpa Fiza. Ia ibarat kes Erra Fazira dan Engku Emran yang akhirnya berpisah jua!

Dan dikesempatan media bertemu dengan Adam di pra tonton filem Bahaya Cinta, di TGV One Utama, Petaling, Selangor kelmarin, Adam bagaimanapun memohon diberi sedikit masa untuk mengumumkan kedudukan status rumah tangganya dengan Fiza.

Gambar Fiza tanpa Adam - klik untuk size besar

"Saya tidak mahu komen panjang tentang perkara ini, doakan sahaja yang terbaik untuk rumah tangga kami.

"Apa-apa berita tentang rumah tangga kami, Insya-Allah saya akan beritahu kelak,” katanya ringkas.

Bergambar bersama keluarga tanpa Adam

Tambah penyanyi dan pelakon itu, dia akui sebagai selebriti segala berita baik dan buruk  akan dapat dihidu oleh media dan masyarakat.

"Apa yang saya boleh cakap kami baik-baik sahaja dan tidak bergaduh, kami cuma sibuk dengan kerja masing-masing. Saya anggap ia sebagai satu ujian," katanya yang turut menafikan dakwaan melarikan diri daripada media bagi mengelak ditanya isu tersebut.

Fiza sambut birthday anak bersama bekas suami... tanpa Adam

Untuk rekod, Adam atau nama sebenar Mohd Aizam Mat Saman, 31, berkahwin dengan Fiza (Siti Zaidatul Fiza Abdul Halim) pada 26 September 2013. Perkahwinan tersebut adalah yang pertama bagi Adam manakala ia adalah yang kedua buat Fiza yang mempunyai dua cahaya mata.

Ayuh kita doakan yang terbaik buat mereka!

Laman sosial Adam tanpa gambar Fiza

Laman sosial Fiza tanpa Adam

Keratan akhbar gosip mereka Oktober 2013

VIDEO SOLO ADAM & FIZA:

VIDEO 1

VIDEO 2

VIDEO 3

VIDEO 4

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


10 GAMBAR - AKSI PUTERI BALQIS YANG COMEL

Tidak dinafikan pelakon kanak-kanak, Puteri Balqis Azizi, sememangnya berbakat besar dalam bidang lakonan. Gaya lakonannya memang hebat berbanding pelakon kanak-kanak yang lain hingga dia berjaya menambat hati pelbagai pihak termasuk penerbit antarabangsa.

Malah dalam usianya yang baru menginjak 9 tahun, Balqis nampaknya makin matang dan pandai bergaya.

Khas untuk peminat Balqis, jom tengok aksi-aksi terkini pelakon yang pernah memenangi 'Asian Television Awards' ke-19 itu.

Foto: Balqis IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


13 GAMBAR - SEKITAR PERKAHWINAN NAJWA MAHIADDIN & IDRIS KO

Tahniah diucapkan buat penyanyi Najwa Mahiaddin, yang telah selamat bergelar isteri kepada pasangannya Idris Koh.

Majlis meriah tersebut berlangsung tengah hari semalam di kediaman rasmi Timbalan Perdana Menteri, Tan Sri Muhyiddin Yassin di Sri Satria Putrajaya.

Klik gambar untuk size besar

Untuk makluman, sebelum ini Najwa dan Idris telah bertunang pada Disember tahun lalu.

Berikut adalah gambar-gambar yang dikongsikan melalui Instagram Najwa, Twitter Tan Sri Muhyiddin Yassin dan juga email peminat Najwa sendiri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEHILANGAN MH370 - KELUARGA RAKAN HANS ASAAC ANTARA PENUMPANG

"Susah untuk saya gambarkan kesedihan saya ketika ini apabila mendapat tahu berita kehilangan pesawat MH370. Tetapi apabila keluarga rakan baik turut terbabit dengan kes ini, ia lebih menyayat hati saya," demikian luahan Hans Isaac mengenai berita sedih yang menimpa keluarga rakannya.

Dan untuk memberi sokongan moral, Hans sanggup mengambil cuti selama empat hari bagi membantu rakannya itu di mana isteri dan dua anaknya antara penumpang yang menaiki pesawat MH370 yang dilaporkan hilang pagi Sabtu.

Klik gambar untuk size besar

"Kejadian itu membuatkan saya terlalu sedih sampaikan saya mengambil cuti empat hari (termasuk hari ini) untuk memberi sokongan moral kepada rakan baik saya itu," katanya kepada media.

Selain itu, Hans atau nama sebenarnya Gerald Hans Isaac, 43, berkata, dia turut sedih apabila melihat ada segelintir pihak yang tidak bertanggungjawab mengambil kesempatan ke atas insiden tersebut.

"Saya terkejut dengan komen-komen negatif yang dimuat naik oleh individu-individu yang tidak bertanggungjawab di Twitter.

"Mereka seperti tidak mempunyai perasaan langsung keatas kejadian ini sehinggakan saya malas mahu membaca komen-komen di Twitter," ujarnya dipetik sebagai berkata kepada MStar Online.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TAMPIL BERTUDUNG - KING COCO AKUI BELUM SEPENUHNYA, MOHON DOA BAIK-BAIK

Ramai selebriti akan mengenakan tudung setiap kali tibanya bulan Ramadan sebagai tanda menghormati bulan yang mulia ini. Bahkan perkara itu juga turut dilakukan oleh selebriti media sosial, King Coco apabila dilihat memuatnaik beberapa posting yang memaparkan dirinya menggayakan hijab beberapa hari ini di Instagram miliknya.

Tidak mahu imej tersebut disalah erti netizen yang mungkin menyangka dirinya sudah melakukan penghijrahan, King Coco atau nama sebenarnya Marshaira Ismail, 22, tampil membuat penjelasan: "Jangan salah faham. Saya masih belum bertudung sepenuhnya.

"Insya-Allah saya sedang bertatih. Insya-Allah doa yang baik-baik ya. Dikesempatan bulan puasa ini kita cuba-cuba dulu. Insya-Allah doa yang baik," katanya menerusi satu entri yang dimuatnaik di Instagram Story miliknya.

Klik untuk gambar besar

Terdahulu, King Coco memuatnaik gambar dirinya mengenakan busana berwarna hitam yang dipadankan dengan tudung bermotifkan corak putih-hitam. Dalam satu entri berasingan, King Coco turut mengenakan tudung sama yang digayakan bersama busana berwarna merah. Bagaimanapun, kesemua postingnya itu ditutup ruangan komen.

Sebelum ini, King Coco juga pernah mencuri tumpuan apabila dirinya dilaporkan mula menceburi dunia politik selepas memenangi jawatan Ketua Srikandi Bersatu Bahagian Bagan Serai, Perak. Kehadiran King Coco pernah mendapat perhatian netizen di media sosial selepas gelagatnya yang bertutur pelat bercampur loghat Bahasa Inggeris menjadi tular.

www.myartis.com / Sumber: Astro Gempak & Instagram King Coco

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGALAMAN LALU - SUFIAN AKUI MENGAJARNYA TENANG, TAK CEPAT MELATAH

Nampaknya perjalanan seni penyanyi Sufian Suhaimi boleh dikatakan agak baik kerana bukan saja menang Persembahan Terbaik di AJL33, malah lagu sedihnya berjudul 'Di Matamu' itu yang sinonim dengan rakyat Malaysia itu berjaya memecahkan rekod lagu artis Malaysia yang meraih tontonan tertinggi di YouTube.

Meskipun terpalit dengan kontroversi panas tahun lalu, namun Sufian menganggap ianya adalah proses pembelajaran. Ujarnya lagi, pengalaman lalu mengajarnya menjadi individu lebih tenang dan tidak cepat melatah.

"Semenjak saya keluarkan single berjudul Terakhir, pelbagai isu dan gosip yang terpalit terhadap nama Sufian Suhaimi. Saya rasa itu adalah proses pembelajaran yang saya lalui.

"Pengalaman sebelum ini banyak mengajar saya untuk menjadi seorang yang lebih tenang, tidak cepat melatah dan juga tahu bagaimana untuk mengawal isu atau kontroversi. Pengalaman silam juga banyak membantu untuk menjadi siapa saya pada hari ini," katanya.

Klik untuk gambar besar

Sangat tenang setiap kali terpalit dengan sesuatu krisis atau kontroversi, Sufian memberitahu ia disebabkan hasil pembelajaran ketika dia menjadi seorang pelajar.

"Secara praktikal mungkin saya pernah belajar cara menguruskan krisis ketika di dalam kelas sepanjang pengajian saya sebagai seorang pelajar.

"Apabila kita memasuki industri seni, secara tidak langsung kita dapat menggunakan ilmu yang diperoleh ke dunia sebenar," ujarnya.

www.myartis.com / Sumber & foto: Astro Gempak & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - EKIN AF3 SUDAH BERHIJAB?

Menerusi Instagram Yazer AF3, isterinya Ekin yang juga bekas pelajar AF3 dilihat sudah berimej baru iaitu mengenakan hijab.

Nampaknya Ekin makin manis bila mengenakan hijab berbanding penampilannya sebelum ini.

Untuk rekod, Ekin dan Yazer berkahwin pada 26 Disember 2014. Hasil perkahwinan tersebut, meraka dikurniakan cahaya mata lelaki bernama Noah Yazrin yang lahir pada 15 September tahun lalu.

Jika benar Ekin sudah berhijab, tahniah diucapkan dan semoga Allah terus menetapkan hatinya untuk terus berhijab.

Foto: Yazer IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IZIN ANAK BERLAKON USIA MUDA - MAWAR RASHID MAHU JEJAK LANGKAH DIIKUT

Memberitahu dia dan suami, pelakon Raf Yaakob bersedia membuka peluang kepada anak mereka iaitu Raden Muhammad Rafael menceburi dunia glamor dalam usia masih muda, pelakon Mawar Rashid, 24, berkata sebagai seorang selebriti, dia mengharapkan agar bayi lelakinya yang kini berusia tujuh bulan itu mengikut jejak langkahnya dan meminati bidang yang sama.

"Mawar okay sahaja kalau Rafael terbabit dengan bidang ini sebab saya dan Raf memang dari keluarga seni dan sokong apa sahaja minat anak. Sejujurnya saya suka kalau anak berlakon... mungkin sebab saya terlalu mencintai bidang seni dan bakat yang saya ada ini datang dari emak yang juga merupakan seorang model dan pelakon Thailand, jadi darah seni itu sudah mengalir.

"Kalau dalam masa terdekat ada orang tawarkan peluang untuk Rafael berlakon atau sebagainya, saya anggap itu rezeki dia. Cumanya, apabila dia sudah besar nanti dia berhak untuk tentukan apa minatnya, katanya.

Dalam usaha mendekatkan anaknya dengan dunia seni, Mawar berkata dia kerap membawa anak-anak ke set penggambaran. Ini secara tidak langsung dapat mengajar mereka mengenai kehidupan dan kerjaya sebagai pelakon: "Kebiasaannya, kalau waktu rehat Raf akan datang bawa anak ke set penggambaran. Sebelum Rafael lahir lagi, Raf memang selalu bawa dua lagi anak kami iaitu Rayyan dan Raysaa melihat tempat shooting.

Klik untuk gambar besar

"Memang saya galakkan sebab mahu mereka lihat sendiri cara kami bekerja dan mengajar mereka bergaul dengan pelbagai orang supaya lebih cepat matang dan terbiasa dengan suasana kerja sebagai seorang pelakon," ujarnya.

Bercakap mengenai karier lakonan, Mawar berkata selepas dua tahun berekat, dia akhirnya muncul dalam telefilem terbaharu berjudul 'Penaklukan Syaitan': "Sebenarnya, sudah hampir dua tahun saya tidak berlakon. Saya mendirikan rumah tangga, selepas itu melalui proses kehamilan dan kini sudah mempunyai seorang anak".

"Kini, anak sudah menginjak usia tujuh bulan dan saya sudah bersedia untuk kembali menerima tawaran lakonan. Saya juga tak risau kerana ibu membantu untuk menjaga anak saya. Alhamdulillah, saya kembali ke set penggambaran menerusi telefilem seram yang telah ditayangkan pada Sabtu lalu di slot Citra Eksklusif berjudul 'Penaklukan Syaitan' arahan Michael Ang," tuturnya.

Terdahulu, Mawar dan Raf atau nama sebenarnya Raden Ahmad Faizal Yaakob mendirikan rumah tangga pada 9 November 2017. Pasangan ini dikurniakan cahaya mata lelaki bernama Raden Muhammad Rafael pada 13 Mac lalu. Untuk rekod, Mawar mempunyai dua orang anak tiri, Raden Ahmad Rayyan, 8, dan Raden Seri Raysaa Chanela, 4, hasil perkahwinan Raf bersama bekas isteri.

www.myartis.com / Sumber & foto: mStar, Instagram Mawar Rashid & Raf Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA IQBAL TUNJUK DIRI KAYA, SIAP CAMPAK DUIT

"Saya bukan jenis yang suka kikis duit orang, bukan macam tu. Takkan nak tunjuk... oh ini duit aku, nak tabur macam tu? Saya yang beri duit kepada DSV, saya buat duit untuk dia... untuk syarikat dia!

"Ala kalau setakat rumah Vida tu saya pun boleh beli. Saya boleh bagi untuk dia dan kena tahu juga saya bekerja dengan Vida saya memecah rekod dengan jualan mencapai RM400,000 sehari.

"Saya kena macam ni ke, aku kaya, aku tak nak duit orang. Macam tu, sampai bila saya nak kena buat macam ni (campak duit). Saya bukan orang macam ni, saya pun ada maruah. Nak kahwin harta je ke?

Klik untuk gambar besar

"Saya geram, tujuh tahun saya simpan perasaan orang tikam saya, cakap saya nak duit. Ini duit saya buat sendiri," ujar bekas peribadi jutawan kosmetik, Datuk Seri Vida, Ahmad Iqbal apabila dia menayang barangan berharga yang dibelinya hasil titik peluh sendiri sekaligus menafikan dirinya seorang kaki kikis.

Dalam pada itu, Iqbal turut menayang dua ekor kucing yang berharga RM15,000 dan RM8,500. Untuk barangan kucing sahaja, dia membelanjakan sehingga RM50,000.

Tidak hanya setakat itu, Iqbal turut menunjukkan koleksi minyak wangi dan jam tangan yang dimilikinya. Ujarnya, jam paling mahal dimilikinya mencecah harga RM1 juta.

Bagaimanapun, Iqbal mengakui bengang apabila sering dituduh kaki kikis serta mahu menumpang kekayaan Vida. Menjawab persoalan netizen yang mengatakan sama ada dia mampu atau tidak menjaga Vida yang sememangya kaya raya, Iqbal berkata dia mampu untuk membeli rumah jutawan kosmetik itu.

Dalam temubual tersbeut, Iqbal yang mungkin berang dengan tuduhan liar netizen secara tiba-tiba mencampakkan duit di hadapan wartawan. Nampaknya masih tiada kesudahan lagi mengenai kisah cinta Vida dengan Iqbal yang dikatakan bakal berkahwin Disember ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH KALI KE-2 - RIEZMAN KHUZAIMI BAKAL HONEYMOON DI TANAH SUCI

Pada 15 Disember lalu, pelakon Riezman Khuzaimi, 46, telah menamatkan zaman dudanya apabila selamat menikahi wanita yang mendapat jolokan 'Iron Lady', Datuk Normaziah Sheikh Mohamad, 47, yang merupakan seorang usahawan syarikat gergasi dalam industri peralatan paip serta kosmetik tanah air.

Majlis akad nikah mereka yang diadakan kira-kira jam 2 petang secara kecil-kecilan di Shah Alam, Selangor itu hanya dihadiri kira-kira 40 anggota keluarga terdekat.

Menurut Riezman, pada bulan depan beliau bersama isterinya akan berbulan madu di Tanah Suci Makkah.

Sebelum itu, katanya, beliau dan wanita usahawan itu akan menyelesaikan segala urusan majlis persandingan yang dijadualkan berlangsung pada 24 Disember ini di sebuah hotel di Shah Alam.

"Insya-Allah bulan depan kami akan berbulan madu dengan mengerjakan umrah bersama-sama. Sebelum itu, kami mahu selesaikan dulu majlis pada 24 Disember ini, membabitkan rakan media dan penaja.

"Alhamdulillah, kehidupan saya kini juga semakin lengkap dengan kehadirannya," ujar ringkas selain berkongsi sekeping gambar dirinya bersama isteri pada majlis berbahagia mereka baru-baru ini.

--- IKLAN ---

Ketika ini, pelakon drama 'Nasi Minyak Kuah Cinta' itu turut sibuk melakukan persediaan bagi melancarkan pelbagai sambal segera di bawah nama R For Recipe, tahun hadapan.

"Saya sebenarnya sudah menceburi dunia perniagaan sejak 2011 lagi. Namun, ia tidaklah bermakna saya akan berhenti berlakon.

"Dunia lakonan yang diceburi sejak dua dekad lalu takkan saya tinggalkan begitu saja. Cuma, saya kini lebih selektif dan tidak boleh menerima apa saja tawaran dihulurkan. Jadi, dengan adanya sedikit waktu, saya alih ruang masa itu kepada dunia perniagaan.

"Selepas dua restoran saya, RK Recipe Kafe di Taman Melawati dan Jalan Stonor ditutup, hujung tahun lalu, saya mula mengikuti kursus dan seminar keusahawan. Saya juga mula berjinak-jinak dalam dunia korporat kerana isteri turut menceburi sektor berkenaan," katanya yang sebelum ini turut terbabit dalam perniagaan menjual biskut dan pakaian.

Riezman pernah berkahwin dengan pelakon, Kartina Ayub, pada 2001 namun berpisah pada 2015. Mereka dikurniakan dua cahaya mata, Afiq Kiraman, 13, dan Ruzain Nars, 8.

Kartina pula mempunyai seorang lagi anak daripada perkahwinan terdahulu, Tatiana Batrisya, 21. Isteri terbaharunya juga pernah mendirikan rumah tangga sebelum ini.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ALYA IMAN MINTA MAAF - BEKAS TEMAN LELAKI TAK TERAGAK-AGAK AMBIL TINDAKAN UNDANG-UNDANG

Selepas mula menjadi tumpuan netizen apabila isteri bekas teman lelakinya, Penny Salman mendedahkan kisah hubungan sulit suaminya di laman Instagram serta pelbagai pendedahan lain, pelakon baharu, Alya Iman, 19, menerusi Insta Stories miliknya telah membuat permohonan maaf secara terbuka atas kesilapan dilakukan yang telah menyakiti ramai pihak.

Menurut Alya, setiap teguran dan nasihat yang dilemparkan akan menjadikan dirinya lebih matang: "Dulu saya muda dan naif, saya minta maaf kepada semua yang saya pernah sakiti. Saya terima semua nasihat, kecaman, sindiran dan fitnah sebagai sesuatu yang mematangkan saya," tulisnya.

Dalam status tersebut, anak kepada kepada pelakon legenda Allahyarham Azmil Mustapha juga berdoa serta berusaha untuk menjadikan kehidupannya diberkati oleh Allah: "Saya akui saya pernah melakukan kesilapan di masa lalu, tapi saya yakin Allah Maha Adil dan Maha Berkuasa. Saya berdoa dan berusaha agar kehidupan saya menjadi kehidupan yang diberkati dan diredai Allah," katanya lagi.

Terdahulu, Alya mendakwa dirinya sudah mengikat tali pertunangan dengan seorang ahli perniagaan berstatus suami orang. Alya mengeluarkan kenyataan itu selepas isteri individu tersebut membongkar hubungan sulit suaminya dengan Alya.

Klik untuk gambar besar

Bagaimanapun, seorang individu yang mengakui sebagai kakak Alya memaklumkan bahawa segala kenyataan yang dikeluarkan Alya mengenai berita pertunangannya tidak benar. Satu persatu gaya hidup mewah Alya yang baru berusia 19 tahun itu turut menjadi pertikaian warganet.

Sementara itu, bekas teman lelaki  Alya yang dikenali sebagai Mahathir Mohd mengakui telah menyesali kesilapan yang telah dilakukan. Menerusi Instagram Live, Mahathir memohon maaf terhadap isteri, keluarga dan juga anak-anak.

"Saya amat menyesal atas apa yang terjadi. Kita semua manusia yang tidak lari dari buat kesilapan jadi saya memohon maaf kepada isteri saya, keluarga dan juga anak-anak. Terima kasih kepada yang mendoakan kesejahteraan rumah tangga saya.

"Terima kasih juga yang mendoakan baik-baik kepada saya. Bukan semua komen diterima itu negatif, banyak juga yang positif. Syukur Alhamdulillah. Saya sekali lagi berterima kasih kepada yang prihatin dengan saya," ujarnya.

Pada  masa sama, Mahathir turut berpesan kepada netizen yang meninggalkan komen melampau supaya tidak melebihi batas. Kata ayah kepada dua orang anak ini, dia tidak teragak-agak untuk mengambil tindakan undang-undang.

"Satu nasihat saya kepada netizen-netizen yang meninggalkan komen terlalu keras, saya mendoakan kesejahteraan anda semua. Tetapi jika anda melampaui batas, saya tidak teragak-agak untuk membuat sesuatu. Sekarang, saya dan juga pihak guaman sedang review komen yang sangat keras di ruangan Instagram (IG) saya dan isteri.

"Kepada sesiapa sahaja yang direct message (DM) isteri saya, fitnah dan cerita yang telah dilemparkan itu telah mengeruhkan keadaan. Tahniah kerana telah berjaya melemparkan fitnah sebegitu rupa kepada saya dan keluarga," jelasnya.

Dalam pada itu, Penny menegaskan dia tidak menyebelahi atau menangkan suaminya dalam isu hubungan sulit ini. Kata Penny, suaminya tetap salah namun dia memilih untuk menyelesaikan secara berdua: "Saya tak salahkan Alya saja dalam hal ini, suami saya pun salah. Lelaki mana boleh tahan godaan gadis seperti itu. Cuma masalah rumah tangga biar kami selesaikan berdua," katanya kepada Gempak.

Sebelum ini, segelintir netizen mendakwa Penny 'berat sebelah' kerana hanya berkongsi tentang Alya di Instagram Storiesnya. Tambah ibu kepada dua orang anak ini, dia berterima kasih dengan keprihatianan warganet yang tidak putus memberikan kata-kata semangat: "Saya rasa disayangi bila ramai orang yang direct message (DM) bagi kata-kata semangat. Saya tak sangka mereka prihatin sangat," tuturnya lagi.

www.myartis.com / Sumber & foto: Harian Metro, Astro Gempak, Instagram Mahathir & Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PENAT DENGAN MANUSIA YANG NAK JADI TUHAN, BERTELAGAH..." - NAIM DANIEL

Baru-baru ini, penyanyi dan pelakon Naim Daniel telah meluahkan rasa kecewanya dengan keadaan yang terjadi di negara kita iaitu soal wabak Covid-19 yang sedang melanda serta apa yang berlaku dalam dunia hiburan sekarang ini. Luahan tersebut dikongsikan dalam satu entri di Instagramnya berserta IGTV yang bertajuk 'Tasbih Tahmid Tahlil Takbir'.

"Hari ni tak ada lagu, hari ni aku penat. Penat dengan semua benda yang jadi di Malaysia disaat kita dilanda musibah Covid 19 ni. Penat dengan manusia yang nak jadi Tuhan, penat dengan manusia yang bertelagah sesama sendiri sedang sepatutnya kita bekerjasama dalam saat saat yang getir begini.

"Penat dengan manusia yang tak tahu betapa beratnya pengorbanan pihak bertanggungjawab untuk memastikan kita semua sihat dan mampu jalani hidup seperti biasa, penat dengan langit Malaysia sekarang. Aku penat. Dan aku percaya korang yang membaca ini pun turut sama penat," tulis Naim.

Klik untuk gambar besar

Naim menyeru agar semua berbalik kepada asal, berbalik kepada ajaran agama dan berbalik kepada Tuhan Semesta Alam: "Tak apa, kita baliklah dulu. Kita balik ramai-ramai, Allah rindu kita semua. Macam mana buruk pun kau, macam mana jahat pun kau, macam mana solat tunggang terbalik pun kau, tak apa, kita balik dulu. Allah rindu. Ya Allah rindu kau. KAU YANG BACA NI.

"Kita balik dulu daripada segala hal-hal yang berlaku sekarang ni, daripada yang atasan, yang bawahan, yang berasa layak berada di atas, yang berasa sering di bawah, kita balik dulu. Allah rindu," tulis Naim panjang lebar.

Tambah Naim lagi, setiap daripada kita berasa penat, tetapi dia memohon supaya kita jangan pernah berhenti untuk mensyukuri nikmat Tuhan.

www.myartis.com / Sumber & foto: Astro Gempak & Instagram Naim Daniel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - AWAL ASHAARI USAP BABY BUMP SCHA ALYAHYA

Video menarik Awal Ashaari dan Scha Alyahya dalam satu sesi fotografi Media Hiburan.

Jom tengok!

VIDEO SELEPAS INI:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DOA SAJAT BUAT ANAK KEMBARNYA

"Alhamdulillah... adik dan abg baru umur 4 tahun,dah buat umrah.. ummi bangga dengan anak anak ummi,pandai sembahyang cukup solat,tahu macam mana nak tawaf, walaupun berhimpit himpit tp abg dan adik tak pernah merungut.

"Alhamdulillah ,berlari lari buat saie, bertahalul serta berzikir munajat dan baca al quran . Semoga abg & adik mendapat umrah mabrur ..amin," demikian kongsi Nur Sajat mengenai anak kembarnya..

Semoga menjadi anak soleh dan solehah serta boleh membimbing keluarga satu hari nanti.Amin.

Terkini Sajat berdoa : "Ya Allah.. maafkan aku..🙏🏽..aku bersujud pada mu Ya Allah."

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NORDIANA BERI 48 JAM  UNTUK PERMOHONAN MAAF ATAU BERDEPAN SAMAN

"Laporan polis ini berbentuk satu penafian untuk melindungi Nana daripada menjadi mangsa tohmahan dan fitnah. Pihak kami masih lagi berbincang mengenai notis tuntutan maaf dan akan dihantar kepada lima individu terbabit pada hari Isnin minggu hadapan. Menerusi notis itu juga, kelima-lima individu terbabit juga diberi tempoh selama 48 jam untuk mengemukakan permohonan maaf kepada Nana.

"Menerusi sesi siaran langsung tersebut, memang jelas segala perbualan itu merujuk kepada Nana dan kenyataan berbaur fitnah itu ternyata boleh memberi gambaran buruk kepadanya," kata peguam penyanyi dan pelakon Siti Nordiana, Abang Azlan Abang Ariffin menerusi sesi sidang media khas secara virtual bersama media kelmarin.

Siti Nordiana atau lebih mesra disapa sebagai Nanan memberi tempoh selama 48 jam kepada lima individu termasuk dua selebriti iaitu Lan Solo dan Syura Badron untuk membuat permohonan maaf berhubung tuduhan fitnah dilemparkan kepadanya baru-baru ini.

Menurut Siti Nordiana, berkata, jika mereka gagal berbuat demikian dia tidak teragak-agak untuk memfailkan tuntutan saman. Difahamkan, semalam Siti Nordiana melalui peguamnya juga membuat satu laporan di Ibu Pejabat Polis Daerah (IPD) Cheras.

Klik untuk gambar besar

Laporan polis itu dibuat untuk membersihkan namanya daripada tuduhan berunsur fitnah yang boleh menjejaskan nama dan reputasinya sebagai artis.

Tambah Abang Azlan lagi, jika tiada sebarang maklum balas diterima daripada kelima-lima individu tersebut, maka tindakan saman akan diambil ke atas mereka.

Sejak beberapa hari lalu hangat diperkatakan apabila nama Siti Nordiana disebut-sebut dalam sesi IG Live disertai penyanyi, Lan Solo bersama isterinya, Shiela, Syura, jurusolek Aida G dan pegawai perhubungan awam syarikat rakaman FMC, Sam Samin.

Menerusi sesi live tersebut, Shiela meluahkan rasa tidak puas hati apabila suaminya, Lan Solo dikatakan menumpang populariti Nana hehingga ada pihak produksi enggan menawarkan pekerjaan kepada mereka disebabkan oleh 'mulut' Siti Nordiana.

Sementara itu, Siti Nordiana sebelum ini meluahkan rasa kesal dan terkilan apabila masalah tersebut yang boleh dibincang secara baik dibawa kepada pengetahuan khalayak.

"Saya malas nak ambil tahu sebenarnya. Sebelum ini pun saya sudah dengar ura-ura mengenai diri saya diperkatakan. Saya cuma mahu fokus kepada kerjaya saya.

"Apa yang saya ralat adalah apabila perbincangan itu dibuat menerusi siaran langsung dalam Instagram. Saya tidak pasti kenapa, tapi kalau ada yang tidak puas hati, kenapa perlu dibuat secara siaran langsung?" soalnya.

Disebabkan perkara itu, pelantun lagu 'Cukup Derita' Itu mengakui terkejut dan sedih sehingga perlu mendapatkan nasihat pakar iaitu peguamnya dalam hal tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AIN EDRUCE SEMPAT LAGI BERTIKTOK SAMBIL TUNGGU BABY KELUAR

Apabila masuk ke bilik bersalin, para ibu yang bakal menimang cahaya mata sulung itu pasti akan rasa cemas dan berdebar. Namun lain pula bagi pelakon dan pengacara Ain Edruce yang sempat lagi bertiktok di hospital.

Menerusi video dikongsikan di aplikasi TikTok, Ain sempat lagi bergurau bayinya masih belum keluar dan rasa penat menahan perit sepanjang tempoh tersebut.

Perkongsian Ain itu mendapat pelbagai reaksi daripada netizen yang terhibur dengan aksi pelakon itu yang sempat lagi bertiktok ketika menahan sakit bersalin.

Klik untuk gambar besar

Malah, ramai yang hairan Ain dilihat tenang meskipun sudah berada di bilik bersalin. Tidak kurang juga ramai mendoakan agar proses bersalin dipermudahkan.

Untuk makluman, Ain mendirikan rumah tangga dengan ahli perniagaan Amirul Hafiz Mustaffa pada 13 Disember 2019. Ain mengumumkan kehamilannya pada 29 November 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSTAGRAM SUAMI, KAKA AZRAFF UNFOLLOW?

Baru-baru ini, penyanyi dan pelakon Kaka Azraff dilihat tidak lagi mengikuti akaun Instagram suaminya, Adam Azriff. Namun begitu, suami Kaka masih mengikuti akaun Instagram isterinya.

Hmm, mungkin Kaka tersalah tekan je kot. Biasalah, dah sibuk dengan anak kan. Untuk makluman, pasangan ini telah menimang cahaya mata sulung lelaki bernama Aslan pada 11 Oktober tahun lalu.

Apa-apa pun, kami doakan semoga perkahwinan Kaka dan suami kekal hingga ke akhir hayat.

Klik untuk gambar besar

www.myartis.com / Sumber & foto: Astro Gempak, Instagram Kaka Azraff & Adam Azriff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAKUT TUA NANTI RASA SUNYI" - ISTERI ALIFF SYUKRI MAHU TUJUH ANAK

Sebelum umurnya mencecah 35 tahun, isteri kepada jutawan kosmetik Datuk Seri Aliff Syukri iatu Datin Seri Nur Shahida Mohd Rashid mahu menambah bilangan cahaya mata.

Menurut Shahida, dia dan Aliff merancang untuk menimang cahaya mata tahun ini dan benar-benar berharap agar dikurniakan sepasang bayi kembar.

"Saya mahu anak ramai sebab saya lihat sendiri situasi saya dengan keluarga. Walaupun saya mempunyai adik beradik yang agak ramai, tapi apabila sudah dewasa, semuanya sudah pasti akan memiliki keluarga sendiri dan akan jarang bertemu dengan ibu bapa.

Klik untuk gambar besar

"Sebab itu saya mahu anak yang ramai, sebab saya takut apabila tua nanti saya rasa sunyi jarang bertemu mereka. Sekarang saya sudah memiliki lima orang anak termasuk seorang anak angkat, jadi saya berharap agar saya dikurniakan bayi kembar, maka cukuplah tujuh anak saya," ujarnya.

Shahida berkata demikian ketika ditemubual di sambutan Family Day yang dianjurkan oleh syarikat perusahaan Aliff bersamanya iatu D' Herbs bertempat di Langkawi yang diadakan sejak Jumaat hingga hari ini.

Acara ini diadakan bertujuan untuk meraikan usaha dan kejayaan lebih dari 100 orang kakitangan mereka di samping beramah mesra antara satu sama lain.

www.myartis.com / Sumber & foto: Astro Gempak & Instagram Datin Seri Nur Shahida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ DIDAKWA BERKELAKUAN TIDAK SENONOH, TUDUHAN KETIGA DI MAHKAMAH

Baru-baru ini, penyanyi dan pelakon Aliff Aziz telah didakwa satu lagi pertuduhan baharu di mahkamah iaitu berkelakuan tidak senonoh di tempat awam di mahkamah atas. Mengikut kertas pertuduhan seperti yang dilaporkan Berita Mediacorp Singapura, Aliff berkelakuan sedemikian dengan menjerit dan gerak isyarat menggunakan tangannya secara terlampau dia Orchard Road menjadi tular di media sosial.

Dalam video tersebut, penyanyi lagu 'Sayang Sayang' itu melarikan diri sebelum ditangkap oleh beberapa orang pegawai polis. Aliff menjerit-jerit sambil menghubungi seorang lelaki dipercayai bapanya menggunakan telefon bimbit sementara enam pegawai polis cuba menggarinya. Jika disabit kesalahan, dia boleh dikenakan denda hingga SDG$2,000 (RM6,110) atau dihukum penjara hingga enam bulan, atau kedua-duanya sekali. Aliff ditangkap pihak polis pada 10 November lalu kerana mengganggu ketenteraman awam dalam keadaan mabuk. Ini merupakan tuduhan ketiga terhadap selebriti berusia 28 tahun itu.

Pada 3 September lalu, dia dituduh mencuri wang milik seorang pelakon dan ahli politik Indonesia bernama Raja Yunika Perdhana Putri dan satu lagi kes mencuri sekotak rokok dan pemetik api seorang lelaki di Starbucks Plaza Singapura. Bagi kedua-dua kes curi itu, Aliff sepatutnya dihadapkan ke mahkamah pada Selasa lalu, namun ditangguhkan kerana tuduhan ketiga itu. Sebutan semula kes berkenaan dijadualkan berlangsung pada 9 Disember depan.

Sebelum ini, bekas suami kepada Bella Astillah itu pernah mencetuskan beberapa kontroversi sejak beberapa tahun lalu. Dia didakwa curang terhadap isterinya serta dikatakan menjalin hubungan dengan beberapa wanita dan mendapat perhatian media. Untuk makluman, Bella dan Aliff mendirikan rumah tangga pada 9 September 2016 namun bercerai pada 16 Mei lalu. Mereka dikurniakan seorang cahaya mata, Muhammad Ayden, yang kini berusia dua tahun.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BIARLAH DIA AMBIL MASA KENALI ISLAM" - ZUL ARIFFIN KAHWIN 2020

"Harapnya saya dapat kongsikan kepada anda semua yang saya bakal berkahwin pada tahun hadapan. Umur saya semakin meningkat dan saya semakin matang, saya hanya mahu membuatkan sesuatu hubungan itu halal dan terus berkahwin, itu sahaja.

"Bercinta selepas bernikah, itulah yang sepatutnya terjadi. Saya percaya mengenai perkara itu. Saya dah melalui banyak perkara dan beberapa hubungan. Saya tak menyesal, tiada apa yang mahu disesalkan. Saya gembira. Pengalaman yang lalu membentuk saya. Saya hanya mahu berkahwin sahaja.

"Saya mahu jadi terbaik, mahu berkahwin, harapnya tahun hadapan. Perancangan ke arah itu sudah melebihi 70 peratus. Jika ada berita baik yang mahu saya cerita, pastinya saya akan kongsikan," demikian jelas pelakon Zul Ariffin yang merancang untuk berkahwin dengan wanita pilihannya tahun hadapan.

Klik untuk gambar besar

Sudah melalui pelbagai perkara dalam kehidupannya, Zul atau nama sebenarnya, Zulkifli Arifin, 33, mahu bercinta selepas bernikah. Enggan mendedahkan identiti individu bertuah itu, Zul hanya memberitahu yang bakal isterinya merupakan seorang wanita bukan muslim yang sedang dalam proses mempelajari agama Islam.

Zul berkata, dia memberi ruang kepada bakal isterinya itu untuk mengenali Islam terlebih dahulu: "Saya tidak mahu seseorang menukar agama hanya kerana ingin bersama-sama atau mendirikan perkahwinan. Itu tidak baik. Biarlah dia mengambil masa untuk mengenali Islam," ujarnya.

Mengulas lanjut mengenai proses untuk mendirikan rumah tangga, Zul berkata, ia berjalan dengan lancar: "Perancangan ke arah itu sudah melebihi 70 peratus. Jika ada berita baik, pastinya saya akan kongsinya," katanya lagi yang kini muncul dengan filem baru iaitu 'Sangkar', bakal ditayangkan di pawagam pada 29 Ogos ini.

www.myartis.com / Sumber & foto: Astro Gempak, Kosmo & Instagram Zul Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - AKSI ANAK DARA AZHAR SULAIMAN YANG CUN

Amboii... bukan main comel dua anak dara Azhar Sulaiman ni. Iyalah... kalau bapa dah handsome, anak mestilah cun ya tak?.

Bukan apa, rasa macam sekejap je masa berlalu apabila mereka berdua ni dah besar panjang.

Untuk info, nama anak-anak Azhar ni ialah Kasih Leia Ixora dan Kasih Iris Leona. Manakala seorang lagi anak Azhar (anak ketiga) yang tiada di dalam gambar bernama Andika Rees Pahamin.

Jom layanzzz!

Klik gambar untuk size besar

TAMBAHAN:
Jika anda ingin melihat gambar-gambar Azhar Sulaiman ketika masih kecil...
SILA KLIK DI SINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - PERTEMUAN SITI NURHALIZA DENGAN ANAK MANGSA NAHAS LEBUHRAYA DUKE

"Hanya Allah SWT yang mengetahui perasaan saya ketika ini.. air mata saya cuba saya tahan supaya adik amira terus tersenyum.. saya taknak menangis di hadapannya.

"Semoga Allah SWT Sentiasa melindungimu adikmu sayang," begitulah luahan kesedihan Dato’ Siti Nurhaliza apabila bertemu dengan dua beradik, Nur Firuza Amira, 7, dan Nur Firuza Aqila, 4, kanak-kanak yang kehilangan ibu bapa serta adik bongsu mereka dalam satu nahas di Lebuhraya Duta Ulu Kelang (DUKE).

Klik gambar untuk size besar

Untuk info, dalam pertemuan yang berlangsung di Batu Caves itu, Siti bersama suaminya meluangkan masa hampir satu jam bersama keluarga mangsa.

Kehadiran Siti telah menceriakan kedua-dua beradik tersebut dan Siti turut memberikan hadiah berupa persalinan pakaian, permainan dan anak patung kepada mereka. Tambah Siti, dua beradik berkenaan turut akan dibantu dari segi pendidikan melalui Yayasan Nurjiwa.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAHARUL RIDZWAN SAH AKHIRI ZAMAN BUJANG 16 SEPTEMBER INI

Tahniah diucapkan buat pelakon Saharul Ridzwan atau nama sebenarnya Mohd Saharul Ridzwan Hashim, 27, yang bakal menamatkan zaman bujangnya bersama pilihan hatinya, Qaabila Deena Emir Mohamed Akif Emir, 28, pada 16 September depan.

Memetik laporan Astro Gempak, pihaknya telah menerima kiriman kad undangan perkahwinan pelakon itu menerusi aplikasi Whatsapp pada petang semalam. Perkara tersebut sekaligus menjawab teka-teki mengenai tarikh perkahwinan aktor tersebut.

Sebelum ini, Saharul lebih selesa mendiamkan diri mengenai identiti bakal isterinya, namun selepas melihat kad undangan itu, ternyata wanita tersebut merupakan 'insta famous' yang memiliki seramai 62 ribu pengikut. Deena Emir juga merupakan usahawan atas talian yang juga pemilik Wrap Boutique House.

Majlis perkahwinan Saharul dan bakal isterinya bakal diadakan di Dewan Sri Siantan, Presint 3, Putrajaya.

Apapun, kita doakan agar segala urusan pasangan ini dipermudahkan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"KALAU ISTERI BENARKAN SAYA PERGI...." - ALIFF SYUKRI NAFI MERAJUK

"Saya memang nak pergi, namun pihak pengurusan iaitu isteri dan konsultan yang lain menasihatkan supaya saya tidak datang.

"Ketiadaan saya di GV semalam bukan disebabkan saya merajuk, sebaliknya saya hanya mengikut arahan daripada pihak pengurusan.

"Untuk konsert final, saya akan ikut apa kata pengurusan saya. Kalau isteri benarkan saya pergi, barulah saya akan pergi," kata usahawan kosmetik Datuk Seri Aliff Syukri kepada KopiPlanet.com.

Pada konsert separuh akhir Gegar Vaganza musim kelima (GV5) Ahad lalu, ketiadaan Aliff yang juga selaku penaja utama program tersebut menjadi tanda tanya pelbagai pihak.

Klik untuk gammbar besar

Bagaimanapun, Aliff memberitahu beliau sememangnya mahu hadirkan diri tetapi isterinya, Datin Seri Nur Shahida melarang berbuat demikian ekoran kontroversi melandanya sebelum ini.

Baru saja mengadakan majlis penyerahan zakat, bagaimanapun Aliff menafikan majlis itu dibuat hanya kerana untuk menutup isu hangat yang terjadi kepada dirinya.

Kata penyanyi lagu 'Bobo Dimana' dan 'Abang Nak Tegur' itu lagi, majlis seperti itu sudah dilakukan oleh syarikatnya sejak enam tahun lalu.

"Saya buat persiapan untuk majlis ini sudah lama, bukan disebabkan nak tutup kontroversi minggu lepas kalau itu yang didakwa oleh netizen.

"Tujuan saya adakan majlis ini bukan sebab nak tunjuk riak atau apa. Memang saya sudah lakukan perkara sebegini sejak enam tahun lalu di samping memberikan sumbangan wang dan barangan persekolahan kepada para pelajar terpilih," ujarnya.

Terdahulu, Aliff dihentam teruk kerana memanggil seorang hadirin dengan gelaran wanita hodoh. Tindakannya itu menerima kecaman ramai bukan saja dari netizen malah beberapa selebriti tempatan.

Bagaimanapun, Aliff sudah pun membuat permohonan maaf secara terbuka menerusi akuan Instagram miliknya.

www.myartis.com / Sumber: KopiPlanet.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - KONSERT NING BAIZURA DITUNDA 16 NOVEMBER 2013

'Konsert Pelangi Untukmu' melibatkan Ning Baizura yang dijadualkan berlangsung pada 21 September 2013 ini telah di tunda pada 16 November 2013. Semuanya disebabkan dua buah lagu baru yang bakal diperkenalkan oleh Ning masih lagi dalam proses rakaman dan ia dikatakan bakal dipersembahkan pada malam konsert tersebut.

"Konsert ini memang diadakan sebagai tanda terima kasih kepada peminat saya. Saya sedang sibuk menyiapkan dua buah lagu baharu supaya dapat diperdengarkan buat pertama kali kepada mereka. Lagu-lagu ini amat dekat dengan saya, justeru saya meletakkan keutamaan yang tinggi.

"Saya harap ianya akan menjadi sesuatu yang amat bermakna kepada peminat yang hadir menonton konsert itu secara langsung pada tarikh yang baru di tetapkan." ujar Ning Baizura.

Tambahnya, mereka memohon maaf atas permasalahan yang dihadapi. Tiket-tiket yang telah dibeli masih boleh digunakan atau dipulangkan kembali di kaunter pembelian.

Untuk keterangan lanjut sila hubungi Aylwin Santiago di talian 012 2969353 atau email ke santiago.ning@gmail.com


TAWARAN BERLAKON - LANA NODIN TERPAKSA TOLAK SEBAB NAK BALIK AS

Susulan tidak akan dibenarkan untuk memasuki set penggambaran drama 'Kekasih Hati Mr. Bodyguard' kerana belum menerima sebarang vaksin Covid-19, pelakon Lana Nodin atau nama sebenarnya Mazlina Hasan Nordin ketika dihubungi tampil menjelaskan, sebenarnya wujud salah faham yang akhirnya mengelirukan netizen.

"Awal-awal lagi mereka sudah tanya dan berbincang dengan saya mengenai perkara itu, tetapi saya memang tak dapat nak sertai disebabkan akan balik ke negara suami hujung minggu ini.

"Bukan sebab saya belum vaksin. Jadi saya memang terpaksa tolak tawaran tersebut dan mereka kini sedang mencari pelakon lain yang sesuai bagi menggantikan watak antagonis yang saya bawakan sebelum ini.

"Vaksin ke tak vaksin ke saya tetap tak boleh berlakon kerana akan berlepas ke Amerika Syarikat (AS) Sabtu ini. Sebenarnya pihak produksi nak sambung lagi 13 episod bagi musim terbaharu selepas sudah diberi kebenaran melakukan penggambaran," katanya.

Klik untuk gambar besar

Menjawab persoalan ramai mengenai dirinya yang bersikap anti vaksin, Lana menegaskan dia bukan seperti itu dan tetap akan mengambilnya tidak lama lagi.

"Saya bukan tak nak ambil, tetapi anak saya ada masalah kesihatan, dia sakit jantung sejak lahir. Saya pula masih menyusukan dia sampai November nanti. Saya pun ada surat daripada doktor dan bukan suka-suka ingin menolak vaksin. Nyawa anak saya lebih penting dan jadi keutamaan sekarang ni," ujarnya.

Tambah pelakon 'Aku Yang Kau Gelar Isteri' itu, dia tetap akan mengambil vaksin tetapi bukan di Malaysia dan tidak dalam masa terdekat ini.

"Saya akan ambil di AS nanti bersama suami. Tunggulah mungkin awal tahun depan ke. Bukan tak nak ambil langsung. Benda nak masuk dalam badan dan saya kena pastikan betul-betul selamat digunakan serta melepasi ujian klinikal.

"Saya ada sebab tersendiri kenapa tak nak ambil vaksin ketika ini. Itu hak peribadi dan hak asasi saya sebagai rakyat. Tiada siapa boleh paksa," katanya.

Terdahulu, nama Lana menjadi buah mulut netizen dan hangat diperkatakan kerana mengkritik Ketua Pengarah Kesihatan, Tan Sri Dr. Noor Hisham Abdullah. Dia turut dituduh sebagai anti vaksin dan cuba menghasut orang lain dengan mempersoalkan keberkesanan vaksin Covid tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADAKAH SAYA KEJI & JIJIK SANGAT..." - WANI COMEL BUAT LAPORAN POLIS, TAK TAHAN DIKECAM & DIFITNAH

"Selesai report polis terhadap mereka yg tak henti henti ganggu hidup saya dan keluarga saya.Saya juga perlu kehidupan. Saya tak ganggu sesiapa pun tapi kenapa semua diluar sana tak habis habis ganggu saya. Kecam saya dan ahli keluarga saya hingga ke arwah ayah saya. Dan ada yg samakan saya dengan muka Pembunuh. Apa dosa saya pada awak semua?

"Adakah saya tak berhak utk hidup seperti mana orang lain? Kenapa masih tak sudah sudah memburukkan saya hina fizikal tubuh badan saya. Adakah saya keji dan jijik sangat di mata anda semua?" demikianlah kata Wani Comel yang memaklumkan dia sudah pun membuat laporan polis, selepas tidak tahan dengan pelbagai kecaman, fitnah serta komen bebaur 'body shaming' dilemparkan terhadap dirinya.

Wani atau nama sebenarnya Nurul Airawani Nazira Ibrahim berkata dia berasa kesal dengan sikap indidivu yang suka menggangu kehidupannya sehingga mengaitkan arwah ayahnya sedangkan dia tidak pernah menganggu sesiapa.

Klik untuk gambar besar

Dalam pada itu, Wani turut mendedahkan identiti individu tidak bertanggungjawab yang meninggalkan komen berbaur hinaan menerusi Instagram. Ujarnya lagi, dia harap semua lebih berhati-hati sebelum memberikan komen.

"Pihak saya juga telah dapat mengesan siapa pemilik IG yang guna akauan palsu, maklumat mereka semua saya dah dapat dan saya dah buat laporan polis. Saya harap pada semua berhati-hati dalam setiap penulisan. Negara kita ada undang-undang. Hari ini saya teruk dikecam. Esok lusa siapa tahu, apa yang jadi pada saya hari ini akan kena pada keluarga korang pula," tuturnya.

Terdahulu, nama Wani Comel hangat diperkatakan apabila gadis itu membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.

www.myartis.com / Sumber & foto: Rotikaya & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - ERYNNE ERYNNA KINI BERGELAR IBU

"Alhamdulillah, syukur segala puji bagi Allah. I am beyond grateful for everything. Medinah, was born on the 9th of August 2020 at 2:31am. Subhan'Allah, it was indeed the most magical, wonderful, happiest and extremely painful but bearable day in my life (that I won't lie about).

"And thank you so much everyone for all your kind doa's and wishes, I am truly blessed #alhamdulillah #naturalbirth #normaldelivery #babygirl #augustbaby," tulis pelakon Erynne Erynna yang memaklumkan berita gembira dimana dia telah selamat melahirkan anak pertamanya secara normal pada pagi Isnin.

Pada masa sama, bintang filem 'Congkak' itu turut mendedahkan nama bayi perempuan yang baru dilahirkan. Untuk makluman, Erynne atau nama sebenarnya Syazlynne Erynne Abdullah telah mendirikan rumah tangga bersama Afify Sazali pada 17 April 2019.

Klik untuk gambar besar

www.myartis.com / Sumber & foto: Media Hiburan & Instagram Erynne Erynna

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA MUNGKIN JADI SASARAN PENJENAYAH - NABIL

Masihkah anda ingat dengan tuah Ahmad Nabil Ahmad, 30, atau Nabil Raja Lawak yang baru-baru ini mendapat hadiah kondo bernilai lebih RM1 juta? Ikhlasnya, bukan semua artis bertuah seperti Nabil apabila sering mendapat durian runtuh sejak mendirikan rumah tangga.

Terbaru, mungkin disebabkan fobia... Nabil tiba-tiba mengambil keputusan untuk menukar nombor plat keretanya. Tindakan tersebut disebabkan dia bimbang menjadi sasaran penjenayah selepas kenderaannya itu dipecah masuk di Sungai Buloh, Selangor baru-baru ini.

Kebimbangan Nabil itu tentu bersebab kerana difahamkan nombor plat kereta Mitsubishi Lancer Evolution 10 miliknya sekarang menggunakan kombinasi huruf yang ada persamaan dengan namanya iaitu huruf NBL.

"Ini merupakan pengalaman pertama apabila kereta saya dipecah masuk dan ia membuatkan saya risau apa yang bakal terjadi pada masa depan jika penjenayah atau sesiapa sahaja mengetahui ia adalah kereta saya kerana nombor pendaftarannya.

“Tindakan itu juga bagi menjamin keselamatan saya dan keluarga," ujarnya.

Untuk makluman, baru-baru ini Nabil menyedari keretanya dipecah masuk oleh penjenayah selepas dia bersama isteri, Nazirah Ayub, 25, dan anak mereka Naira Mikayla selesai makan malam di sebuah restoran.

Pecah masuk kenderaan itu hanya disedari olehnya ketika dia hendak mengundurkan kereta dan tiba-tiba terlihat cermin belakang sebelah kanan keretanya pecah.

Akibat kejadian tersebut, dia kehilangan kad pengenalan dan beg galas yang diisi baju sukan.

"Saya nasihatkan buat para artis, walaupun seronok memiliki nombor plat seperti yang diinginkan, tetapi ia sebenarnya membahayakan. Lebih baik kita menggunakan nombor biasa sebagai langkah keselamatan," tegasnya ketika ditemui media di Hotel Istana, Kuala Lumpur semalam sempena majlis pengumuman barisan artis yang bakal membuat persembahan dalam kemuncak Anugerah Industri Muzik ke-20 (AIM20) yang akan berlangsung pada 14 Disember depan.


AL FATIHAH - JULIE DAHLAN KEMBALI KE RAHMATULLAH

Penerbit filem terkenal Julie Dahlan atau nama sebenarnya Junaidah Dahlan, 62, telah menghembuskan nafas terakhirnya sekitar jam 7.30 malam semalam akibat komplikasi pelbagai penyakit yang dideritainya sejak beberapa tahun lalu.

Hani Nur Zara anak kepada Allahyarham berkata, ibunya meninggal dunia akibat penyakit buah pinggang, kencing manis dan darah tinggi.

"Ketika dalam perjalanan ke hospital menaiki ambulan, arwah ibu sudah mula sesak nafas. Apabila sampai sahaja di hospital, doktor mengesahkan dia sudah pergi.

Klik gambar untuk size besar

"Sebenarnya arwah ibu baru saja keluar wad semalam (Rabu) selepas tiga hari ditahan di hospital. Kemudian siang tadi (Khamis) dia kerap muntah darah.

"Tak sangka pula dia pergi (meninggal dunia) secepat ini. Rasa sedih sangat arwah ibu tidak sempat melihat anak saya yang bakal lahir pada Oktober ini," ujar dipetik sebagai berkata.

Allahyarham pernah menerbitkan filem yang menjadi fenomena antaranya seperti Wira Angkasa (1987), Harry Boy (1991), Driving School (1990) dan Terakhir Cinta Metropolitan (1996).

Malah Allahyarham turut popular menerusi lakonannya dalam filem Si Badol (1979), Idola (2002) dan Cicakman 2: Planet Hitam (2008).

Takziah kami ucapkan buat keluarga Allahyarham dan semoga rohnya ditempatkan bersama golongan orang-orang yang beriman.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NIZEN AYOB DALAM KENANGAN

"Suatu perjalanan yang panjang sehingga kadangkala dirimu tersungkur dengan setiap langkah keinginanmu... andai langkah itu mampu diundur.. aku akan memilih untuk jawapan tidak..." demikian kata-kata mutiara Nizen Ayob yang menghembuskan nafas terakhirnya semalam (6/8/2018) akibat kegagalan buah pinggang.

Selain kata-kata mutiara, Allahyarham sempat juga memuatnaik gambar-gambar kenangannya sewaktu kecil hingga sekarang.

Mungkinkah ia adalah tanda yang Allahyarham akan pergi selamanya meninggalkan keluarga dan peminat? Hanya Allah SWT yang mengetahui rahsia hidup dan mati hambaNya.

Moga Allahyarham tenang di sana. Amin.

Al-Fatihah.

GAMBAR-GAMBAR KENANGAN (Klik untuk imej besar)

Photo: Nizen Ayob Insta.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AMEERA KHAN: "BANDINGKAN DENGAN NEELOFA... SAYA MASIH MUDA, JAUH LAGI PERJALANAN"

"Bohong kalau saya beritahu ia tidak memberikan apa-apa kesan kepada saya langsung kerana ia ada ketikanya menyakitkan. Cuma saya rasa, saya agak baik di dalam menyembunyikan apa yang saya rasakan ketika membaca komen mengenai apa yang mereka perkatakan tentang saya.

"Terutamanya apabila mereka bandingkan saya dengan kakak. Sejujurnya ia menyakitkan, tetapi saya memahami kerana saya di sini kerana mereka," jelas adik kepada Noor Neelofa iaitu Ameera Khan yang mengakui ada ketikanya dia terganggu dengan sesetengah komen negatif yang diberikan warga maya terhadapnya di media sosial.

Bintang media sosial ini juga bagaimanapun mendedahkan, dia bijak di dalam menyembunyikan perasaan terhadap perkara tersebut. Ameera terdahulu berkongsikan mengenai perkara itu ketika melancarkan palet wajah pertama Young & Glow, The Darling Palette secara virtual, pada Selasa.

Klik untuk gambar besar

Ameera yang bakal genap usia 21 tahun itu turut mendedahkan, apa yang dikongsikan di media sosial sebenarnya bukanlah merujuk kepada gaya hidupnya secara keseluruhan.

"Saya dan Neelofa pun berbeza lebih 11 tahun. Saya masih muda baru mencecah usia 20 tahun dan masih jauh lagi perjalanan. Malah apa yang saya tunjukkan di media sosial adalah apa yang saya mahu kongsi. Bukan segala-galanya atau bukan 100 peratus kisah hidup saya.

"Mungkin ia hanyalah 2 peratus sahaja tetapi ada sesetengahnya yang anggap mereka tahu segalanya mengenai diri saya. Tetapi tidak mengapalah... Saya tahu mereka bukanlah tahu semuanya. Tapi inilah jalan yang saya pilih dan saya perlu hadapi. Saya okay saja cuma ada ketikanya ia menyakitkan," katanya lagi.

www.myartis.com / Sumber & foto: Media Hiburan, Instagram Ameera Khan & Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 OGOS INI - AIZAT BAKAL NIKAH PENGURUS SENDIRI

Selepas tiga tahun menjalin hubungan cinta, penyanyi Aizat Amdan akhirnya bakal menamatkan zaman bujang dengan wanita pilihan juga pengurusnya, Elyssa Alia Ilias. Dalam pada itu, Aizat berkata dia turut mencipta lagu khas buat bakal isterinya itu berjudul 'Hanya Kita Dua'.

"Insya Allah saya akan berkahwin dengan jodoh saya pada minggu depan. Kami bertemu dalam hampir tiga tahun dan mulanya sahabat saja. Bila lama-lama, secara semula jadi bercinta dan timbul hasrat untuk berkahwin.

"Lagu Hanya Kita Dua istimewa sebab saya tujukan kepada dia. Lagu kahwin selalunya perlahan, santai, tapi saya nak buat lagu yang lebih 'funky'. Ia lagu keraian sebab terlalu gembira jumpa seseorang yang istimewa.

"Dia seorang yang berbeza, petah bercakap, dan tenaganya mengagumkan. Lagu ini sangat menggambarkan perwatakan dia. Dia buka hati saya jadi lebih mudah berkongsi perihal peribadi," katanya.

Klik untuk gambar besar

Tambah Aizat, dia berani melamar kerana Elyssa yakin dia layak menjadi suaminya. Malah, bakal isterinya itu turut mengajarnya supaya tidak pentingkan diri sendiri.

Sementara itu, Elyssa berkongsikan pada awalnya mereka berkenalan atas dasar kerja sahaja. Katanya lagi, dia dan Aizat berkongsikan sifat yang sama iaitu suka makan.

"Aizat seperti rakan karib dan saya tak perlu berpura-pura. Kami pun berkongsi sifat sama seperti gemar makan. Dulu saya pernah temubual dia dan terus terang tak kenal dia sangat. Bila sudah borak rupanya kami tinggal dalam kawasan sama," katanya.

Difahamkan, majlis pernikahan pasangan itu akan diadakan secara tertutup di E-Park, Puchong, Selangor dan majlia resepsi akan diadakan pada hari sama. Tidak mengikat tali pertunangan, Aizat dan Elyssa hanya mengadakan majlis merisik yang diadakan Februari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AKSI HAFIDZ ROSHDI & ISTERI BULAN MADU DI KOREA

Baru-baru ini, pelakon Hafidz Roshdi dan isterinya Nurul Shuhada Mat Shukri telah terbang ke Korea untuk berbulan madu di sana.

Gambar-gambar sekitar bulan madu mereka ini telah dikongsikan oleh Hafidz mmenerusi laman Instagramnya.

Jom tengok aksi comel pasangan ni!

Foto: Hafidz Roshdi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU 'SELUAR' - ALIFF SYUKRI BUKA MULUT, TAK TAHAN DIKRITIK

Sebelum ini kecoh di media sosial apabila sekeping gambar yang dimuatnaik oleh Datuk Seri Aliff Syukri menerusi laman Instagram telah mendapat perhatian netizen yang mendakwa ada 'sesuatu' di dalam seluar yang dipakainya itu.

Tidak hanya berdiam diri dan enggan terus dikritik, penyanyi lagu 'Bobo Dimana' itu akhirnya menjawab mengenai isu tersebut.

Aliff Syukri menerusi satu video berdurasi satu minit itu menegaskan bahawa ia adalah tali yang terdapat pada seluarnya. Rata-rata netizen telah memberi komen pelbagai mengenai video tersebut.

Klik untuk gambar besar

www.myartis.com / Sumber: Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PEMAIN DRAM LEFTHANDED, MAN DAYAK KEMBALI KE RAHMATULLAH

Pemain dram kumpulan Lefthanded, Man Dayak atau nama sebenarnya Abdul Rahman Othman, 54, telah menghembuskan nafas terakhirnya kira-kira jam 12 tengah malam semalam selepas mengadu sesak nafas.

Menurut Nash selaku vokalis kumpulan itu, Allahyarham Man Dayak meninggal dunia dipercayai akibat serangan jantung.

"Saya mendapat panggilan tengah malam tadi dan terus bergegas ke rumah arwah di Skudai Kiri, Johor.

"Syukur saya sempat sampai dan bersama rakan-rakan termasuk Man Kidal menguruskan jenazah arwah," katanya yang sedang mengendalikan urusan memandikan jenazah.

Difahamkan, jenazah akan dikebumikan di Tanah Perkuburan Islam Bukit Alif, Jalan Tampoi, Johor Bahru.

Kata Nash, arwah adalah sahabat yang berbakat besar dalam bidang muzik.

"Arwah membuat keputusan berhenti daripada kumpulan Lefthanded kerana mahu menumpukan perhatian kepada perniagaan.

"Beliau mempunyai jiwa yang besar dan fokus dalam melakukan sesuatu kerja. Arwah juga antara pemain drama terbaik negara," ujar Nash dipetik sebagai berkata.

Selain Nash, Man Dayak dan Man Kidal, Leftahanded turut dianggotai Yan dan Allahyarham Samad yang meninggal dunia pada tahun 2008 pada usia 45 tahun.

Takziah kami ucapkan buat keluarga Allahyarham dan semoga rohnya ditempatkan bersama golongan orang-orang yang beriman.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TAK SABAR  BERAKSI BERSAMA PUTEH - VICHA NAFI DIRINYA PUNCA JBORN TAK SERTAI MLM 2021

"Memang saya ada dengar khabar angin kononnya saya dan JBorn bergaduh sebab mereka tak bawa saya bersama ketika MLS musim kedua. Berita itu tidak benar. Hubungan saya dengan anggota JBorn iaitu Joey dan Khir Rahman tidak pernah ada masalah.

"Yang kata saya tolak tawaran JBorn sebab kecil hati pun tak benar. Puteh terlebih dahulu mempelawa saya untuk bersama mereka dalam edisi ke-sembilan ini.

"Mengapa JBorn tidak sertai MLM 2021, tidak ada kaitan dengan saya," jelas pelawak dan usahawan Vicha menafikan menjadi punca kumpulan JBorn tidak menyertai pentas Maharaja Lawak Mega (MLM) 2021.

Vicha turut menolak dakwaan kononnya dia berjauh hati dengan kumpulan JBorn kerana menggantikan tempatnya dengan Man untuk menyertai pertandingan Muzikal Lawak Superstar (MLS) musim kedua.

Klik untuk gambar besar

Disebabkan perkata tersebut, Vicha juga dikatakan telah menolak pelawaan JBorn untuk bergandingan dalam MLM 2021. Ditanya mengenai persiapannya menjelang MLM 2021, Vicha menjanjikan persembahan terbaik bersama Puteh.

"Saya akan cuba memberikan yang terbaik bersama Puteh dan berasakan ini peluang terbaik buat saya untuk mengutip seberapa banyak pengalaman. Kerana bagi saya, setiap kumpulan cara kerja dan sudah tentu persembahan adalah berbeza.

"Contohnya ketika saya bersama Say Who lain dan Jborn juga lain. Kedua-dua kumpulan ini ada kekuatan tersendiri. Jadi, daripada situ saya kutip pengalaman dan belajar untuk memperbaiki kelemahan yang ada," ujarnya.

Mengulas mengenai penampilan pertama kalinya di pentas selepas mengenakan hijab, Vicha berkata dia tetap sama seperti dahulu.

"Saya tetap Vicha yang sama, uma agak gementar dengan penerimaan penonton MLM 2021 nanti memandangkan ini kemunculan pertama di pentas selepas berhijab.

"Cuma mungkin persembahan saya akan lebih berhati-hati supaya tidak berlebih-lebihan seperti elak bersentuhan,InsyaAllah. Doakan saya Istiqomah," katanya.

MLM 2021 akan mula bersiaran selama sepuluh (10) minggu secara langsung dari Putrajaya International Convention Centre (PICC) mulai 15 Oktober, setiap Jumaat, jam 9.00 malam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERINGIN SANGAT MAHU BERSAMA BABAH, ADIK-BERADIK & IBU TIRI..." - OSAMA, ZAKI BERHASRAT BERAYA BERSAMA BAPA, KELUARGA BESAR

"Jujurnya, saya sebenarnya teringin sangat mahu dengan bersama babah, adik-beradik dan ibu tiri, tahun ini. Namun, nampaknya ia sukar dipenuhi. Setakat ini, kami belum pernah beraya bersama babah dan berkumpul satu keluarga. Kebiasaannya, kami meraikan Syawal secara berasingan.

"Hubungan ibu dengan ibu tiri, Datin Zai Izzati Khiruddin juga tiada sebarang masalah. Cuma, kami belum berkesempatan menyambut Aidilfitri bersama-sama," itulah anak kepada penyanyi lagenda, Datuk Jamal Abdillah iaitu penyanyi Osama Yamani yang meluahkan hasrat ingin melihat keluarga besar mereka bersatu pada Syawal namun impiannya itu belum kesampaian lagi.

Dalam pada itu, Osama turut menjelaskan hubungan ibunya dengan ibu tiri, Datin Zai Izzati juga baik-baik sahaja. Bagaimanapun, Osama dan adiknya iaitu Zaki Yamani memahami tuntutan tugas bapanya yang menjadi penghalang mereka untuk menyambut raya bersama bapanya yang sibuk memenuhi undangan persembahan ketika Syawal.

Sementara itu, Zaki pula menafikan ibunya, Fatimatuzahra Samad menghalangnya berjumpa dan meraikan Syawal bersama bapanya: "Saya tiada masalah berjumpa babah, ibu tidak pernah menghalang. Ibu pernah menghantar saya ke rumah babah untuk beraya.

Klik untuk gambar besar

"Sebenarnya, babah boleh bertemu saya bila-bila masa. Ada ketikanya, babah janji nak jumpa, tetapi tiada. Saya hantar pesanan menerusi WhatsApp pun tidak berbalas. Jadi, saya tidak selesa apabila ibu dituduh menghalang saya bertemu babah, sekali gus memburukkan nama ibu," ujarnya.

Zaki dalam masa sama turut berkata kali terakhir dia beraya bersama bapanya enam tahun lalu namun dia memahami bapanya sibuk dengan tuntutan kerja.

"Kali terakhir beraya bersama babah enam tahun lalu. Saya tahu babah terlalu sibuk pada Syawal. Saya tak pernah berkecil hati, malah, faham dengan kerja babah," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZAD REDA BELUM REZEKI TIMANG ZURIAT: "KALAU TAK KAT SINI, ALLAH BAGI NANTI KAT SANA"

"Alhamdulillah, mengenali diri saya jarang sangat bersedih. Jadi saya tidak malu untuk berkongsi. Tiada apa yang sempurna dalam dunia, jadi dalam masa yang sama saya mahu berkongsi kebaikan.

"Kebahagiaan bukan diukur melalui zuriat, walaupun sedih untuk ditelan tetapi kebahagiaan datang bila kita terima seadanya. Memang rasa sangat dihargai, dalam masa yang sama bukan diri saya seorang sahaja berhadapan dengan ujian ini.

"Jadi ada yang berkongsi segala masalah yang dihadapi termasuk mengalami kegagalan rawatan seperti saya. Mungkin kalau Allah tak bagi zuriat kat sini, bagi nanti kat sana. Itu janji Allah. Soal rawatan memang akan buat dalam tempoh terdekat.

"Sambung IVF kembali, cuma dalam tempoh pandemik kena cari waktu yang lebih sesuai," itulah kata pelakon Siti Elizad yang tidak pernah putus asa dan sentiasa berdoa agar dikurniakan seorang cahaya mata suatu hari nanti.

Klik untuk gambar besar

Sudah lima tahun mendirikan rumah tangga, Elizad menganggap ianya sebagai satu ujian dan dia reda serta sentiasa bersyukur dengan apa yang dimilikinya hari ini.

Mengalami keguguran pada tahun lalu, Elizad berkata dia turut menjalin hubungan baik dengan mereka yang senasib dengannya untuk berkongsi segala masalah.

Tidak berputus asa dan sentiasa bersikap positif, Elizad berkata dia kini juga dalam perancangan untuk memulakan kembali rawatan kesuburan in-vitro (IVF).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CUKUPLAH SAMPAI DISITU SAHAJA..." - SERA LETAK NOKTAH DENGAN SHUK, BERHUBUNG KERANA ANAK-ANAK

"Sampai satu tahap saya rasa tidak boleh maafkan dia lagi kerana itu hanya akan menyakiti diri sendiri. Bagaimana saya hendak bahagiakan orang lain kalau saya sendiri disakiti. Kami masih berhubung tetapi hanya kerana anak-anak sahaja.

"Kami juga sudah berbincang untuk mengambil keputusan terbaik untuk masa depan. Cukuplah sampai di situ sahaja, mungkin saya tidak mampu bahagiakan dia. Ini juga ujian buat Shuk. Saya tidak pernah salahkan dia. Bukan senang dia nak lalui semua ini Sehingga sekarang saya masih memberi kata-kata semangat buatnya.

"Sepanjang berdepan dengan masalah ini, saya banyak mengadu dengan ibu bapa selain berserah kepada Allah untuk apa sahaja ketentuan-Nya. Saya perlu banyak bersabar. Saya memang akan fokus kepada anak-anak sahaja dan perniagaan.

Klik untuk gambar besar

"Mengenai kami mungkin cukup sampai di sini," itulah kata isteri pelawak Shuk Sahar, Rossa Sera yang merasakan dirinya tidak lagi mampu memberi kebahagian buat suaminya, dek keran itu dia meletakkan noktah terhadap hubungan mereka dan sudah mengambil keputusan terbaik untuk kedua-dua belah pihak.

Lebih setahun kemelut rumah tangga Shuk dan Sera menjadi perbualan hangat masyarakat dan tidak kurang yang keliru dengan status sebenar pasangan ini. Kedua-duanya dilihat meneruskan kehidupan masing-masing namun masih belum ada kata putus sama ada akan mengambil jalan berpisah atau pun kembali bersama. Rumah tangga pasangan itu sebelum ini sering dilanda badai apabila pelawak itu didakwa bersikap curang terhadapnya.

Jika minggu lalu, Shuk dijemput sebagai tetamu program Hard to Heart, semalam isterinya pula diundang ke program MeleTOP. Menerusi video dikongsikan oleh pengguna TikTok, Sera dilihat tidak dapat menahan sebak sebaik sahaja melangkah masuk.

Mengulas mengenai isu rumah tangganya, Sera seolah memberi bayangan bahawa hubungannya dengan Shuk sebagai suami isteri bakal berakhir. Menurut Serra lagi, sebelum ini dia mampu memaafkan suaminya kerana memikirkan tentang anak-anak, namun tidak kali ini.

Melihat apa yang berlaku sebagai satu ujian buat mereka berdua, Sera memberitahu dia sentiasa memberi kata-kata semangat buat Shuk untuk terus tabah berhadapan dengan dugaan. Dalam pada itu, Sera, berkata dia masih lagi memberi sokongan buat Shuk supaya melakukan perubahan untuk diri sendiri berikutan apa yang berlaku.

Terdahulu, Sera pernah mendedahkan sudah memfailkan cerai terhadap Shuk pada November lalu. Untuk makluman, pasangan ini mendirikan rumah tangga pada 2015 dan dikurniakan dua cahaya mata iaitu Nur Qurratu Ain, 5 dan Nur Assyifatu Aimi, 2 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA IQBAL MOHON MAAF, SUDAH HANTAR HADIAH ISTIMEWA BUAT ROSSA

"Saya memohon maaf kepada Datuk Seri Rossa atas gosip yang berlaku di Malaysia sehingga banyak media yang menulis. Saya sebenarnya tidak mahu memetik nama Rossa kerana satu nama besar, tidak layak untuk digosipkan dengan saya, saya rasa bersalah.

"Setiap hari saya berfikir jika saya tidak memohon maaf secara terbuka begini, saya teruk dikecam di Malaysia oleh kerana seperti saya tidak sedar diri untuk mendekati Rossa. Saya sedar diri saya.

"Apabila Rossa tidak mengenali saya, sedikit pun saya tak berkecil hati, saya sedar diri saya bukanlah seorang yang hebat, saya hanya orang biasa sahaja," kata usahawan yang kini bergelar penyanyi, Iqbal Zulkefli yang membuat permohonan maaf secara terbuka kepada penyanyi popular Indonesia, Datuk Seri Rossa, menerusi sebuah video di laman Instagram.

Menurut Iqbal, dia berbuat demikian ekoran gosip yang timbul mengaitkan namanya dengan Diva Indonesia tersebut sejak kebelakangan ini. Dalam pada itu, Iqbal juga menyatakan hasrat sebenar untuk menawarkan Rossa menjadi duta produknya.

Klik untuk gambar besar

"Dari dulu saya meminati dan dengar lagu-lagu Rossa, saya takut beliau tidak selesa apabila berjumpa dengan saya nanti. Sebetulnya, saya ada niat yang lebih serius iaitu untuk mengambil Rossa sebagai duta produk saya, minyak wangi yang dibuat di Perancis. Itu menjadi keutamaan saya di masa hadapan. Saya sedar diri saya yang hanya seorang peminat, tidak lebih dari itu," ujarnya.

Oleh yang demikian, Iqbal yang sebelum ini meluahkan hasrat untuk mendekati pesohor Indonesia itu, telah menghantar hadiah istimewa kepada penyanyi negara seberang itu sebagai satu tanda permohonan maaf.

"Saya telah menghantar hadiah yang agak istimewa kepada Rossa, anggaplah itu sebagai permohonan maaf. Saya sangat berharap Rossa menerima hadiah yang saya belikan, cantik dan sesuai untuk Rossa. Saya mahu lihat Rossa pakai apa yang telah saya belikan itu," tambahnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAZIQ HUSSNI ULAS SIKAP ISTERI: "MUNGKIN INI PETANDA ANAK KETIGA???"

Menerusi satu entri di laman Instagram, hos dan penyampai radio, Haziq Hussni telah berkongsi sikap kebanyakan isteri yang rata-ratanya inginkan perhatian dari si suami. Maklumnya, si isteri bukan sengaja 'cari fasal' untuk bergaduh, sebaliknya dia inginkan perhatian dari suami tercinta.

Malah, situasi tersebut pernah dialami Haziq atau nama penuhnya Muhammad Haziq Irfan Mohd Hussni ini. Pada masa sama, hos Muzik-Muzik ini juga turut rasa aura tersendiri saat mengerjakan umrah bersama isteri, baru-baru ini.

"Bukan tak pernah gaduh. Pernah je. Just perempuan ni kalau dah start gaduh dia akan ungkit salah kita yg zaman sebelum masihi dulu sampai salah 10 saat lepas. Keluar semua cite pompuan tu pompuan ni, yg takde kena mengena dgan aku pun ada.

"Dari kecik benda tu akan jadi besar. Kadang-kadang gaduh pasal benda kecik je. Pasal lama dalam bilik air pun boleh jadi hal. Ingat kita buat apa dalam toilet lama2??? Neran nak berak je pun! Sebenarnya dorang bukan nak gaduh nak marah2 nak bising2 sangat tapi dorang nak perhatian. Siapa lg nak bg perhatian kat isteri kalau bukan suami kan? Tu yg duk ada je benda tak kena.

Klik untuk gambar besar

"Walau dah bg 100% perhatian dorang nak 200%.. Sebab perempuan ni manja. Macam mana keras pun depa. Mesti ada manja dia. Caya laaaa. Cuma kita laki ni kena sabar. Kalau dia marah, kita jangan marah sekali. Mmg tak jadi apa.

"Kebetulan, masa pegi Baitullah, depan kaabah, aura dia, Masha Allah, lain macam. Kami buat tawaf sama-sama. Pegi mana semua sama-sama. Rasa mcm jatuh cinta pandang kedua. Mungkin ini petanda anak ketiga???," tulis Haziq.

Serentak dengan kapsyen panjang lebar itu, para peminat serta rakan selebriti turut memberikan reaksi pelbagai. Terdahulu, Haziq mendirikan rumah tangga bersama isteri, Ayunda Putri Mekarsari pada 15 Julai 2016 dan pasangan ini dikurniakan dua permata hati, Muhammad Heidy Nufael dan Chayra Auliya.

www.myartis.com / Sumber & foto: Media Hiburan & Instagram Haziq Hussni

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SAYA TAK MENGAMUK' - FAEZAH ELAI

Pelik tapi benar!

Namun itulah yang didakwa oleh Faezah Elai yang menafikan 'amukannya' di twitter tiada kena mengena dengan sesiapa mahupun bekas isteri Heykal Hanafiah, Jaja Nadzir. Tambah Faezah, apa yang dimuatkannya di Twitter adalah secara umum tanpa berniat untuk mengaitkan nama sesiapa.

"Saya tidak mengamuk di twitter, saya hanya menulis apa yang saya fikirkan secara umum tanpa mengaitkan atau menulis nama seseorang.

"Lebih-lebih lagi bekas isteri suami saya, kerana saya tidak pernah kenal dengannya apalagi berhubung," katanya dipetik sebagai berkata.

Faezah berkata demikian apabila diajukan soalan mengenai 'ugutan' mahu mendedahkan gambar merokok dan barang tok bomoh sebagaimana yang dinyatakannya dalam twitter tersebut. Sehubungan itu, ada pihak yang kurang senang dengan tindakan pelakon itu yang seolah-olah mahu membuka aib 'seseorang'.

Faezah nafi mengamuk - klik untuk imej besar...

"Saya rasa mereka yang membaca Twitt saya dengan nada yang salah kerana saya menggunakan banyak tanda seruan yang menyebabkan ramai yang menganggap saya marah atau mengamuk.

"Sebenarnya saya hanya menulis ayat-ayat biasa sahaja dan tidak pun mempunyai niat untuk mengamuk atau marah," ujarnya menutup bicara.

Dikhabarkan, Faezah dan Heykal bakal mengadakan majlis resepsi (pihak lelaki) pada 3 Disember di Sungai Ara, Pulau Pinang. Manakala, pada 4 Disember pula kedua-dua mempelai akan mengadakan majlis resepsi bertemakan persandingan tepi pantai di sebuah hotel di negeri yang sama.


"ALHAMDULILLAH SAYA AKHIRNYA BERJAYA KHATAM AL-QURAN KALI KETIGA" - AMMAR ALFIAN

Menerusi satu perkongsian di laman Instagram, pelakon Ammar Alfian yang menghadapi pelbagai kontroversi terpalit dirinya tahun ini termasuklah perkahwinan yang dibina berakhir dengan perceraian itu meluahkan rasa syukur apabila dia berjaya khatam Al-Quran buat kali ketiga tahun ini.

Menurut Ammar, membaca kita suci Al-Quran itu merupakan satu cara untuk dia mendekatkan diri dengan Islam serta memperoleh ketenangan diri.

"Cara terbaik untuk mengakhiri tahun 2020 adalah dengan berkongsikan gambar diri sendiri bersama senaskah Al-Quran. Alhamdullilah saya akhirnya berjaya khatam Al-Quran untuk kali ketiga pada tahun ini. Kali pertama adalah ketika saya berumur 10 tahun dan kali keduanya ketika berusia 15 tahun.

Klik untuk gambar besar

"Sejujurnya bagi saya tidak sukar jika ingin cuba mendekatkan diri dengan Islam. Hanya melakukan perkara yang sederhana seperti berdoa dan membaca Al-Quran," katanya.

Dalam pada itu, Ammar berkata kehidupannya lebih tenang dan damai apabila bercakap dengan Tuhan melalui doa serta mendoakan agar pengikutnya turut menemui cara sama dalam mencari keberkatan hidup.

"Ingatlah dengan mendirikan solat, kita berkomunikasi dengan Allah dan dengan membaca Al-Quran, Allah sedang berbicara dengan kamu.  Saya doakan semua orang menemui ketenangan hidup tidak kira di dunia dan akhirat," ujarnya lagi.

www.myartis.com / Sumber & foto: mStar & Instagram Ammar Alfian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERSALIN ANAK KELIMA - PERUT SHIERA 'TERLEBIH' BESAR

"Apabila mengandung pada usia 40 tahun ke atas, memang proses kehamilan akan berbeza. Sebelum ini apabila hamil, berat saya akan meningkat sehingga 62kg saja. Tetapi, kali ini bertambah 10kg pula.

"Bayangkan, ketika kandungan berusia lima bulan, orang ingat saya sudah mahu bersalin. Badan saya tidak berisi pun, sebaliknya perut yang terlebih-lebih membesar," ujar pelakon Sharifah Shahirah atau mesra dengan panggilan Shiera, yang hamil anak kelima.

"Saya sudah tak larat hendak berjalan lama-lama kerana cepat berasa letih. Jadi, saya mengambil pendekatan untuk tidak berlakon sepanjang tempoh kehamilan ini.

"Apapun, sekarang saya sedang menunggu masa untuk bersalin pula. Harap-harap semuanya dipermudahkan Allah," tambahnya yang mempunyai berat badan 72 kilogram (kg).

Untuk info, Shiera mempunyai tiga cahaya mata iaitu Airell, 12, Airra, 9, dan Audrra, 7, hasil perkahwinannya bersama Ijoy. Malah dia juga pernah mengalami keguguran.

Sebelum ini, dia turut mempunyai seorang anak perempuan, Allisya, 18, hasil perkahwinan pertamanya bersama bekas suami, Jatt (Black Dog Bone).

Sumber: BH - Foto: Shiera IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MEMILIKI PISTOL - AMIR UKAYS DITAHAN POLIS

Peserta program Gegar Vaganza 2 (GV2), Amir Ukays atau nama sebenarnya Mohd Azmir Muhammad, 44, telah ditahan polis sekitar pukul 1.45 pagi Rabu selepas dipercayai memiliki senjata api.

Sumber polis berkata ketika pemeriksaan dilakukan pihaknya menjumpai sepucuk pistol berwarna hitam yang tertera tulisan 'Walther CP99 Compact dengan nombor siri 12L20520.

Amir yang mengakui pistol berkenaan miliknya telah ditahan di Ibu Pejabat Polis Daerah Sentul ketika memberhentikan kenderaannya di tepi susur masuk ke Kampung Chubadak, Sentul.

Ketika ini Amir sedang ditahan di Ibu Pejabat Polis Daerah Sentul bagi tindakan selanjutnya atas kesalahan beliau.

Nama Amir kembali melonjak selepas menyertai program Gegar Vaganza yang sedang berlangsung pada setiap Ahad, pukul 9 malam di Astro Ria.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'DATUK' - JAAFAR ONN NAFI DARI ISTANA TAPI PANGGILAN

"Di usia 68 tahun ini ramai yang memanggil saya dengan panggilan datuk, lebih-lebih lagi kanak-kanak yang sudah dianggap seperti cucu saya.

"Saya akui pernah ditawarkan gelaran Datuk lima tahun lalu, tapi terpaksa menolak pelawaan itu kerana belum layak menerima anugerah sebegitu besar," kata pelakon dan pengacara Jaafar Onn.

Jaafar menjelaskan perkataan 'Datuk' yang tertera pada kad jemputan bukan gelaran anugerah daripada pihak istana sebaliknya sekadar panggilan orang ramai terhadap dirinya.

Mengulas lanjut, katanya, sekiranya sudah bersedia memegang status Datuk, dia sendiri akan bertemu dan menerimanya tanpa membeli anugerah itu.

Klik untuk gambar besar

"Saya ingin menerima anugerah itu dengan cara yang telus. Saya tidak akan sesekali membeli gelaran Datuk daripada sesiapa.

"Sekiranya sudah bersedia nanti, saya akan menerimanya. Bagaimanapun, saya mohon maaf kerana tidak dapat berkongsi negeri mana yang ingin menganugerahkan gelaran Datuk ini," ujarnya.

Terdahulu, timbul tanda tanya mengenai status Datuk pada nama pengacara itu yang digunakan dalam sebuah kad jemputan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU RM160K - ERMA FATIMA TAK MAMPU, TEGAS PELAKON TAK TUNTUT

"Saya terkejut apabila tersebar cerita mengatakan, ada pelakon teater dibayar sehingga RM160,000. Kalau ia mengaitkan produksi saya, cerita itu tidak benar sama sekali. Walaupun ramai pelakon popular dalam teater ini, mereka tidak pernah bersikap 'demanding' dengan menuntut bayaran yang tinggi.

"Lagipun, mana saya mampu bayar mereka sebanyak itu?," kata pengarah terkenal, Erma Fatima yang menafikan dakwaan pelakon teater terbaru garapannya, Pawana Isabella menerima bayaran mencecah RM160,000 seperti yang tersebar, baru-baru ini.

Menurut Erma, walaupun mengambil nama popular sebagai pelakon utama, bayaran yang diterima mereka berpatutan dan bukan seperti yang digembar-gemburkan warganet. Ditanya adakah dakwaan itu timbul gara-gara pembabitan Johan yang sering dikaitkan dengan bayaran tinggi, Erma menyangkal spekulasi itu.

Klik untuk gambar besar

"Soal bayaran, kami sangat profesional. Seperti pelakon lain, ganjaran yang diberikan setimpal dengan hasil kerja dan komitmennya. Sudah lama saya ingin menawarkan dia berlakon dalam teater saya, tetapi baru sekarang hasrat itu tercapai.

"Pada awalnya, saya tidak yakin Johan menerima kerana watak itu tidak memerlukan dia berlawak dan dilarang menambah dialog sendiri. Selepas beberapa hari berlatih, saya puas hati dengan apa yang diberikan," kata pengarah yang terkenal dengan watak 'Mak Cun' itu.

Pawana Isabella menyaksikan gandingan hebat finalis Anugerah Bintang Popular BH (ABPBH) Ke-32, Syafiq Kyle dan Janna Nick sebagai pelakon utama. Ia bakal dipentaskan di Panggung Sari, Istana Budaya mulai 21 Ogos ini selama 11 hari.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA KONGSI PENGALAMAN SERAM IBU DICEKIK & KAKI DITARIK KETIKA DI PUSAT PERANGINAN

Penyanyi dan juga pelakon Bella Astillah menerusi muat naik di Instagram miliknya telah berkongsi pengalaman 'diganggu' oleh makhluk halus ketika berada di sebuah pusat peranginan.

Cerita Bella, dia mengalami pengalaman itu ketika usianya 9 tahun selepas dia dan adiknya yang penyanyi dan pelakon Didi Astillah selesai menjalani penggambaran untuk satu album kanak-kanak di suatu tempat.

Ujarnya, dia dan keluarga diberikan satu unit kondominium untuk bermalam berdekatan dengan lokasi penggambaran. Ketika tiba, kawasan kondominium itu dipenuhi kereta sehinggakan Bella dan ahli keluarganya terpaksa meletakkan kereta di tepi jalan berdekatan.

"Tiba sahaja di lift, saya terhidu bau sangat busuk dan terus mencari mana punca bau tersebut sehingga terjumpa satu tangga gelap dan penuh dengan plastik hitam. Malam itu ibu ke tandas dan dia terlihat di dalam bath tub seorang wanita rambut panjang berjurai tidak menunjukkan wajah sedang duduk dalam air yang berwarna merah seperti darah," ceritanya.

Klik untuk gambar besar

Tambah Bella, ibunya kemudian seolah-olah dirasuk dan bertindak mencekik dirinya sendiri sehingga terpaksa ditampar oleh bapanya yang cuba menyelamatkan ibunya itu.

"Tidak cukup dengan itu, ibu sekali lagi diganggu apabila kakinya ditarik kuat seperti dalam cerita seram," kata Bella atau nama sebenarnya Dayang Nabellah Awang Astillah itu lagi.

Malah, ketika keluar dari kondominium itu, Bella mendapati kawasan letak kereta kondominium tersebut sunyi sepi dari sebarang kenderaan seperti tiada sesiapa mahu menginap di situ.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SUAMI BUAT HAL LAGI BERKEPIT DENGAN HEROIN DRAMA DIKALA ISTERI SIBUK BERTANDING

Nama seorang artis popular berstatus suami orang dan bapa kepada dua anak hangat diperkatakan selepas dikhabarkan mengulangi semula perangai lama baru-baru ini.

Memetik portal Boom, artis yang juga pelakon dan penyanyi tersebut pernah mencetuskan kontroversi namun menyesali kekhilafan yang dilakukan berkali-kali dan mengubah sikap.

Malah, artis terbabit juga pernah menyertai golongan alim ulama untuk mendalami ilmu agama dan ramai menyenangi perubahan sikapnya itu.

Namun, dalam kesibukannya menjalani penggambaran drama di negeri pantai timur, artis itu dikatakan telah mengambil kesempatan bercengkerama dengan pasangan heroin dalam drama dibintanginya itu.

Tindakan si suami itu sekaligus membuatkan isterinya yang juga seorang penyanyi hilang fokus terhadap program yang disertainya.

Apa pun, diharap artis tersebut diberikan kesedaran untuk kembali ke pangkuan keluarga serta menghargai peluang yang diberikan oleh isteri.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI TERTEKAN TIADA PEMBELI RUMAH DI PAVILION RM6 JUTA

"Menunggu pembeli rumah ini yang tidak kunjung tiba. Last-last saya je duduk sini. Saya dah jual murah RM6 juta jer sebab harga market value adalah RM6.5 juta. Tak tahu apa masalah masih tak ada pembeli sekarang ni musim Covid-19 nak shopping semua tutup kedai.

"Kalau siapa nak beli boleh hubungi manager saya," itulah ujar usahawan kosmetik, Datuk Seri Aliff Syukri yang tertekan apabila rumah miliknya di Pavillion, Kuala Lumpur itu masih belum terjual, nmeskipun dijual pada harga RM6 juta lebih rendah daripada harga pasaran.

Sebelum ini, Aliff Syukri pernah memberitahu mahu menjual rumah itu, namun tidak berjaya walaupun sudah setahun diiklankan. Kata Aliff lagi, mungkin faktor utama rumah tersebut sukar untuk terjual berpunca daripada pandemik melanda negara, apatah lagi semua pusat beli belah masih lagi ditutup.

Perkongsian Aliff itu mendapat pelbagai reaksi daripada netizen yang bersetuju pandemik menjadi punca jualan rumah tidak mendapat sambutan. Tidak kurang juga ada yang beranggapan ayat digunakan Aliff seolah nilai RM6 juta itu adalah jumlah yang kecil.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - GELAGAT JONAH ANAK JACLYN VICTOR

Gambar terkini Jonah Joshiah Rivera anak kepada Jaclyn Victor, 37, dan suaminya Shawn Rivera, 41, yang lahir pada 24 Ogos lalu.

Untuk pengetahuan anda, cahaya mata pertama mereka telah pun masuk usia 4 minggu.

"Our baby boy Jonah, fast asleep after his feed. He is growing steadily (4 weeks old today) and we are excited. Still can't believe he is here. My lil sweetheart," tulis Jaclyn di laman IGnya.

Jom tengok !

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ENGGAN JAWAB DAKWAAN ISTERI LAFAZ CERAI 3 KALI - CAT FARISH TAK MAHU KERUHKAN KEADAAN, BIAR MAHKAMAH TENTUKAN

Isteri kepada Cat Farish, 48, iaitu Suriani Hassan, 36, baru-baru ini telah tampil mendakwa bahawa dia sudah diceraikan penyanyi dan pelakon itu pada 13 Disember lalu, selepas dua tahun mendirikan rumah tangga.

Memetik laporan Harian Metro, Suriani turut memberitahu, dia juga tertanya-tanya serta terkejut apabila diceraikan tiga kali dalam satu masa tanpa sebab.

"Sehingga hari ini saya masih tertanya-tanya kenapa saya diceraikan. Saya terkejut apabila dia melafazkan cerai sebanyak tiga kali dalam satu masa tanpa sebab.

"Saya tak nak komen lebih lanjut mengenai perkara ini. Namun apa yang boleh saya katakan, saya sudah membuat pendaftaran pengesahan cerai di Mahkamah Syariah Sendayan, Negeri Sembilan pada 16 Disember lalu untuk mahkamah menentukan berapa jumlah talak yang dilafazkan Cat.

"Sebelum ini saya cuba menghubungi Cat sebanyak tiga kali bagi menyelesaikan perkara ini, tetapi dia tidak memberikan sebarang maklum balas. Jadi saya anggap dia memang berniat untuk ceraikan saya dan berharap kes ini akan selesai segera," jelasnya.

Klik untuk gambar besar

Menurut Suriani lagi, dia reda dengan segala ketentuan yang berlaku dan menganggap dia dan Cat tiada jodoh, selain memohon penyanyi itu memberikan kerjasama baik untuk perbicaraan kes perceraian mereka yang bakal berlangsung pada 16 Januari ini.

"Apapun keputusan yang bakal ditentukan nanti saya reda dan anggap kami tiada jodoh. Tipulah kalau saya masih tak sayangkan perkahwinan ini kerana usia pernikahan kami masih baru.

"Malah sepanjang dua tahun berkahwin saya pernah hamil sebanyak dua kali, tapi tiada rezeki apabila saya mengalami keguguran pada tahun lalu," katanya.

Sementara itu, berhubung dakwaan isterinya yang dia sudah diceraikan dengan tiga kali lafaz, Cat ketika dihubungi bagaimanapun enggan mengulas lanjut, sebaliknya memaklumkan mereka sedang berusaha mencari jalan penyelesaian terbaik.

"Soal lafaz itu sah atau tidak biar mahkamah tentukan. Sebenarnya perkara ini lah yang paling ditakuti dan tak nak berlaku. Siapa yang berkahwin nak cerai kan? Apa pun yang terjadi, saya mohon orang ramai mendoakan yang terbaik buat kami.

"Tak ada apa yang boleh diceritakan lagi. Apa yang berlaku semua ini, membabitkan saya dan isteri. Keluarga pun tak tahu. Tak pasti juga macam mana orang luar boleh hidu. Itu yang tak syok.

"Kalau saya jawab, isu ini berpanjangan pula. Lagi pula sekarang ini kami mengambil pendekatan untuk berdiam diri dulu. Ditambah pula masing-masing sibuk dengan kerja. Saya juga tidak mahu mengeruhkan lagi keadaan," ujarnya.

Untuk makluman, Cat atau nama sebenarnya Farish Ramli dan Suriani berkahwin pada 20 November 2020 namun pasangan itu tidak dikurniakan anak.

Sebelum ini, Cat pernah berkahwin dengan Hartiny Ramli dan bercerai pada April 2016. Hasil perkahwinan itu mereka dikurniakan tiga anak iaitu Nia Karlyssa, 14, Eva Latheefa, 12, dan Qul Iskandar,11.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


69 GAMBAR + VIDEO MAJLIS PERSANDINGAN YANA SHAMSUDIN & FADZIL

Sekitar majlis persandingan Yana Shamsudin dan Fadzil Zahari yang telah berlangsung kelmarin di Dataran Gemilang Yong Peng, Johor. Kira-kira 6,000 orang telah hadir menyaksikan majlis gilang gemilang itu.

Yana dan Fadzil telah mengenakan busana berona putih hasil rekaan Zery Zamry. Manakala tatariasnya pula oleh jurusolek terkenal Deqsha.

Klik gambar untuk size besar

Untuk info, majlis ini bukanlah penamat kisah bahagia mereka kerana akan ada satu lagi majlis bertandang yang dijadualkan berlangsung pada 7 Mac depan di Jitra, Kedah.

Yana dan Fadzil mendirikan rumahtangga mereka pada 13 Februari lalu di Taman Kota Impian, Yong Peng, Johor.

Jom tengok!

VIDEO

VIDEO MAJLIS PERSANDINGAN: SILA KLIK

VIDEO KISAH CINTA: SILA KLIK

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAFKAH - MAHKAMAH PERINTAH BAYAR RM1,500 UNTUK ANAK ELLY MAZLEIN

Mahkamah hari ini memerintahkan bekas suami pelakon dan penyanyi Elly Mazlein, membayar RM1,500 sebulan berkuatkuasa serta merta kepada anaknya yang kini berada dalam jagaan Elly.

Perintah itu dikeluarkan oleh hakim syarie, Mahkamah Rendah Syariah Sepang dekat sini iaitu Ceh Abdullah Che Hassan kepada pengarah drama, Azmi Hatta, selepas mendengar kes berkenaan.

"Alhamdulillah, saya rasa sangat bersyukur kepada Allah kerana hari ini segalanya telah pun selesai dan paling penting ialah hak anak saya.

"Tiada apa lebih menggembirakan saya apabila mahkamah meluluskan permohonan saya dan tak apalah saya tidak dapat sebarang hak sepanjang bergelar isteri kerana paling penting kebajikan dan hak anak saya terbela," ujarnya dipetik sebagai berkata melalui Mstar.

Tambah Elly, dia juga faham dengan situasi bekas suami yang mempunyai dua lagi anak yang perlu ditanggung dan tidak mahu membebankannya dengan tuntutan berlebihan.

"Insya-Allah saya sudah boleh tidur lena selepas ini dan enggan lagi melayan apa sahaja melibatkan Azmi dan Faye Kusairi selepas ini," katanya.

Untuk rekod, Elly dan Azmi berkahwin pada 9 November 2014 di Surau As Sakinah, bersebelahan kubur ibu Elly di Puchong, Selangor, sebelum bercerai pada 15 Oktober tahun lalu. Mereka dikurniakan seorang anak perempuan diberi nama Putri Sara Sefhia.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BENGANG KENA PRANK UNTUK 'CONTENT' YOUTUBE - CAT FARISH 'SOUND' ZAROL ZARIF

"Saya ini bila bekerja memang serius dan tak suka main-main yang membuang masa. Bukanlah bermaksud tak boleh bergurau langsung waktu kerja. Ada masa kita bergurau dan main-main tapi bila waktu betul-betul kerja itu kenalah serius. Dia datang studio ikut masa yang dah ditetapkan itu dah bagus dah.

"Tapi bila nak mula buat rakaman itu, dia boleh pula nak create content prank saya untuk saluran YouTube dia tanpa pengetahuan saya. Sepatutnya bila dah masuk studio untuk bekerja bukan nak buang masa saya dengan content prank!" kata penyanyi rap Cat Farish yang meluahkan rasa bengang dengan sikap YouTuber dan penyanyi Zarol Zarif yang tidak serius ketika sesi rakaman di studio.

Bertambah berang apabila Zarol menjadikan Cat atau nama sebenarnya Farish Ramli sebagai bahan 'content' untuk saluran YouTube miliknya. Cat menerusi siaran langsung di Instagram (IG Live) pada malam Isnin YouTuber berkenaan datang studio hanya untuk membuang masanya.

Klik untuk gambar besar

Tanpa menyebut nama individu tersebut, ahli kumpulan Ruffedge itu menasihati Zarol menghormati masa orang lain. Dalam pada itu, Cat turut memberi nasihat kepada Zarol dan juga pendatang baharu yang ingin mengejar populariti tanpa memikirkan perasaan orang lain.

"Bukan dia saja, tapi ada juga sesetengah YouTuber yang suka buat hal juga, Tak payah la nak tunjuk sangat kehebatan dia dekat YouTube tu.

"Nasihat saya untuk dia dan pendatang baharu ini, janganlah terlalu mengejar sangat content untuk kepentingan sendiri sehingga tak sedar menggores hati orang. Buat sesuatu perkara yang sampai tak kisah tentang perasaan orang lain... macam perbodohkan dan membuang masa orang," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"COACH YIN NANTI KAHWIN I PAKAI MACAM NI CANTIK TAK?" - SAJAT

Busana perkahwinan pelakon Elfira Loy dan suaminya, Faris Khairol Anuar yang begitu cantik itu telah mendapat prhatian ramai.

Mana tidaknya, gaun berperician labuci dan kilauan menjadikan busana tersebut tampak indah hasil sentuhan Putra Aziz.

Dalam pada itu, usahawan kosmetik, Nur Sajat juga bagai turut terpesona dengan kecantikan gaun tersebut.

Klik untuk gambar besar

"Coach Yin nanti kahwin I pakai macam ni cantik tak," komen Sajat terhadap foto yang dikongsikan sebuah portal hiburan.

Lantas, perkara tersebut telah mendapat ratusan respon dari netizen yang turut membalas komen usahawan itu.

Nyata, busana pengantin yang dipakai Elfira sangat elegan dan cantik sehinggakan Sajat juga turut idam untuk pakai gaun sama.

www.myartis.com / Sumber & foto: Media Hiburan, Instagram Sajat & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN MULA MUAK TENGOK FILEM ASYIK MUKA HAIRUL AZREEN: "CARI PELAKON LAIN LA B*DO"

Sejak semakin sado, pelakon Hairul Azreen sering muncul dalam filem aksi dan beruniform, antaranya seperti 'PASKAL', 'Wira', 'Polis Evo', 'Qhaliq', 'The Assistant' dan terbaru 'Malbatt: Misi Bakara'.

Difahamkan, filem 'Malbatt: Misi Bakara' arahan Adrian Teh itu akan ditayangkan pada Hari Kebangsaan tahun hadapan. Biarpun ramai yang tidak sabar untuk menontonnya, ada ada juga segelintir yang kurang senang apabila mengetahui Hairul turut berlakon dalam filem tersebut.

Isu ini berbangkit apabila pengulas filem, Zhaflog membuat ciapan di Twitter memberitahu berkenaan filem yang telah menghabiskan kos pengambaran sebanyak RM20 juta itu.

Klik untuk gambar besar

Apabila meninjau di ruangan komen ciapan berkenaan, rata-rata netizen berkata mereka terus 'hilang selera' untuk menonton filem berkenaan dan meluahkan rasa 'muak' melihat wajah Hairul sekali lagi membintangi filem yang berkaitan dengan baju beruniform.

Ujar netizen, ramai lagi pelakon hebat lain namun sering melihat Hairul dipilih membintangi filem beruniform. Malah netizen berpendapat, pengarah sepatutnya membuka peluang kepada pelakon lain untuk membintangi filem seperti itu dan memberi nafas baru, bukannya mengulangi pelakon yang sama setiap kali membuat filem berkaitan dengan askar.

Dalam pada itu, ada yang meluahkan rasa teruja melihat Bront Palarae dan Remy Ishak membintangi filem berkenaan namun turn off terus sebaik sahaja melihat Hairul.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITERIMA MASUK CERIA POP STAR XTRA - ZAKI YAMANI NAFI 'JUAL NAMA' BAPA, JAMAL ABDILLAH TAPI KERANA BAKAT SENDIRI

"Orang mungkin anggap saya boleh ambil jalan mudah untuk popular. Namun saya lebih senang mencipta nama sendiri. Sebagai anak kepada Jamal Abdillah pun saya tidak diberi jalan istimewa untuk hadir ke uji bakat.

"Malah sebelum ini saya juga pernah ditolak untuk menyertai sebuah pertandingan nyanyian selepas sesi uji bakat," itulah jelas anak kepada penyanyi legenda Datuk Jamal Abdillah, Zaki Yamani yang menafikan dakwaan dia diterima memasuki program Ceria Pop Star Xtra kerana 'menjual nama bapanya.

I ni kerana kata Zaki, menjadi anak Jamal Abdillah bukanlah tiket laluan mudah baginya untuk mencipta nama dalam industri seni. Buktinya, Zaki atau penuhnya Ahmad Zaki Yamani, 16, masih terkial-kial mempamerkan bakat sendiri agar lebih dikenali dalam dunia hiburan.

Sebelum ini, Zaki menerusi laman Instagram, telah berkongsi gambar dia mencuba nasib hadir ke uji bakat program tersebut sebelum layak ke pusingan lain.

Klik untuk gambar besar

Zaki yang tekad untuk memperbaiki mutu nyanyian sendiri itu berharap program sebegini dapat memberikan ilmu bermanfaat buatnya. Malah Zaki juga tidak meletakkan harapan tinggi untuk menang dalam pertandingan tersebut.

"Saya mahu sertai program ini sebab hendak mencari pengalaman dan tingkatkan kualiti vokal. Selain itu saya juga mahu hiburkan peminat. Soal kalah atau menang tidak menjadi keutamaan buat saya. Apa yang penting adalah ilmu untuk saya memperbaiki diri," ujarnya.

Bercerita lanjut tentang perjalanan seni, kata Zaki, dia harus bijak membahagikan masa untuk kerjaya dan juga pelajaran. Dalam masa sama, Zaki juga sibuk menguruskan perniagaan makanan yang dia usahakannya.

"Kehidupan harian memanglah sibuk. Saya cuba bahagikan masa sebaik mungkin untuk semua yang saya usahakan. Saya tak mahu pelajaran terabai dek kerana terlalu sibuk dengan perniagaan dan jemputan menyanyi. Semua perkara harus diseimbangkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA BMW, TAJUL BELI HASIL BANTU ISTERI BERNIAGA: "SAYA SEDAR DIRI TIDAK TERKENAL..."

"Saya hanya kongsi foto kereta baharu itu di InstagramStory dan tak sangka pula ada netizen yang perasan, hingga ada di antaranya menghantar mesej langsung (DM) kepada saya bertanya.

"Rata-rata yang DM itu mempersoalkan dari mana saya dapat duit beli kereta mewah kerana menyanyi pun, bukanlah popular. Tak dinafikan, saya sedar diri memang tidak terkenal pun.

"Namun, saya membeli kereta BMW itu dengan wang halal hasil membantu isteri, Nurul Shamieza Eddie yang berniaga menjual barang-barang untuk wanita secara dalam talian sejak tiga tahun lalu," demikian kata penyanyi Tajul Ariff.

Penyanyi lagu 'Melamar Rindu' itu mendedahkan rezekinya dapat membeli kereta mewah jenis BMW baru-baru ini, sebagai rezeki keluarga dan bakal anak keduanya yang dijangka lahir pada Mei, depan.

Klik untuk gambar besar

Selain ia kereta idaman yang diimpikannya, Tajul, 22, berkata dia membelinya demi keselesaan isteri dan anak memandangkan ahli keluarganya pun akan bertambah.

Menurut Tajul, dia tahu pada ketika penularan Covid-19 dalam negara ketika ini, industri hiburan terutama bidang nyanyian memang terjejas kerana aktiviti persembahan tidak dibenarkan berlangsung.

"Tolong tengok positif, rezeki Allah SWT ini luas dan tidak hanya menyanyi atau kerjaya seni sahaja. Saya dan isteri, kami saling membantu dalam perniagaan di usahakan dan sekarang Alhamdulillah, ada rezeki lebih  dapat beli kereta baharu.

"Kami sangat berusaha dalam perniagaan ini untuk mencari rezeki halal menyara keluarga. Saya harap dengan penjelasan ini, kepada semua yang bertanya itu berpuas hati," ujarnya.

Tajul sebelum ini turut mengumumkan isterinya hamil enam bulan, anak kedua mereka. Untuk makluman, pasangan muda yang berkahwin secara rahsia pada 2017 itu sudah dikurniakan seorang cahaya mata perempuan, Adriana Carissa yang kini berusia setahun dua bulan.

Selain itu, untuk kerjaya nyanyiannya pula, Tajul juga baharu muncul dengan lagu solo berjudul 'Izinkan Aku' hasil ciptaan penyanyi dan komposer muda dikenali Tuah Adzmi.

www.myartis.com / Sumber & foto: Harian Metro, Instagram Tajul Ariff & @icaaeddie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::